               EURÓPAI BIZOTTSÁG
            Brüsszel, 2015.6.2.
            COM(2015) 232 final
            Javaslat
            AZ EURÓPAI PARLAMENT ÉS A TANÁCS HATÁROZATA
            az Európai Globalizációs Alkalmazkodási Alap igénybevételéről (Finnország kérelme: EGF/2015/001 FI/Broadcom)

               INDOKOLÁS

               A JAVASLAT HÁTTERE

               1.Az Európai Globalizációs Alkalmazkodási Alapból (EGAA) nyújtott pénzügyi hozzájárulásokra vonatkozó szabályokat az Európai Globalizációs Alkalmazkodási Alapról (2014–2020) és az 1927/2006/EK rendelet hatályon kívül helyezéséről szóló, 2013. december 17-i 1309/2013/EU európai parlamenti és tanácsi rendelet
                  1
                (a továbbiakban: EGAA-rendelet) határozza meg.

               2.A Broadcom Communications Finland vállalatnál, valamint két, azzal kapcsolatban álló finnországi beszállítónál vagy továbbfeldolgozó vállalatnál történt elbocsátásokat
                  2
                követően Finnország 2015. január 30-án „EGF/2015/001 FI/Broadcom” referenciaszámmal kérelmet nyújtott be az EGAA-ból igénybe vehető pénzügyi hozzájárulás iránt.

               3.A kérelem értékelése után a Bizottság az EGAA-rendelet valamennyi vonatkozó rendelkezése alapján megállapította, hogy az EGAA-ból igénybe vehető pénzügyi hozzájárulás odaítélésének feltételei teljesülnek.

               A KÉRELEM ÖSSZEFOGLALÁSA

                        EGAA-kérelem

                        EGF/2015/001 FI/Broadcom

                        Tagállam

                        Finnország

                        Érintett régió(k) (NUTS 2 szint)

                        Valamennyi finnországi régió Åland kivételével

                        A kérelem benyújtásának dátuma

                        2015. január 30.

                        A kérelem átvételi elismervényén feltüntetett dátum

                        2015. február 13.

                        A kiegészítő információk iránti kérelem időpontja

                        2015. február 13.

                        A kiegészítő információk benyújtásának határideje

                        2015. március 27.

                        Az értékelés befejezésének határideje:

                        2015. június 19.

                        Beavatkozási kritérium

                        Az EGAA-rendelet 4. cikke (1) bekezdésének a) pontja

                        Elsődlegesen érintett vállalat

                        Broadcom Communications Finland

                        Gazdasági ágazat(ok)

                        (NACE Rev. 2. rendszer szerinti ágazat)
                           3

                        46. ágazat [„Nagykereskedelem (kivéve: jármű, motorkerékpár)”]

                        A leányvállalatok, beszállítók és továbbfeldolgozó vállalatok száma

                        2

                        Referencia-időszak (négy hónap):

                        2014. augusztus 11. – 2014. december 11.

                        Az elbocsátott személyek száma (a)

                        568

                        A referencia-időszak előtt vagy után elbocsátottak száma (b)

                        0

                        Az elbocsátott személyek száma összesen (a + b)

                        568

                        A támogatható megcélzott kedvezményezettek száma összesen

                        568

                        A megcélzott kedvezményezettek száma összesen

                        500

                        A megcélzott nem foglalkoztatott, oktatásban és képzésben nem részesülő fiatalok (NEET-fiatalok) száma

                        0

                        A személyre szabott szolgáltatásokhoz kapcsolódó költségvetés (EUR)

                        2 172 000

                        Az EGAA végrehajtásához kapcsolódó költségvetés
                           4
                         (EUR)

                        103 000

                        Teljes költségvetés (EUR)

                        2 275 000

                        EGAA-hozzájárulás (60 %) (EUR)

                        1 365 000

               A KÉRELEM ÉRTÉKELÉSE

               Az eljárás

               4.Finnország 2015. január 30-án kérelmet nyújtott be „EGF/2015/001 FI/Broadcom” referenciaszámon, 12 héten belül attól az időponttól számítva, hogy az EGAA-rendelet 4. cikkében meghatározott beavatkozási kritériumok teljesültek. A Bizottság a kérelem benyújtásától számított két héten belül, 2015. február 13-án visszaigazolta a kérelem átvételét, és még ugyanazon a napon kiegészítő információkat kért Finnországtól. Finnország a kéréstől számított hat héten belül megküldte a szóban forgó kiegészítő információkat. A teljes kérelem kézhezvételétől számított 12 hetes határidő, amelyen belül a Bizottságnak le kell zárnia annak értékelését, hogy a kérelem megfelel-e a pénzügyi hozzájárulás feltételeinek, 2015. június 19-én jár le.

               A kérelem elfogadhatósága

               Az érintett vállalatok és kedvezményezettek

               5.A kérelem 568 munkavállalóra vonatkozik, akiket a Broadcom Communications Finland és két beszállító, illetve továbbfeldolgozó vállalat bocsátott el. Az elsődlegesen érintett vállalat a NACE Rev. 2. rendszer szerinti gazdasági ágazatok közül a 46. ágazatban [„Nagykereskedelem (kivéve: jármű, motorkerékpár)”] működött. A vállalatoknál történt elbocsátásokra Finnország valamennyi NUTS
                  5
                2. szintű régiójában sor került (Åland kivételével), amelyek közül Észak-Ostrobothnia (FI1A) a leginkább érintett régió.

                        A vállalatok neve és a referencia-időszakon belül elbocsátott személyek száma

                        Broadcom Communications Finland

                        563

                        Nice-Business Solutions Finland

                        4

                        Infocare

                        1

                        A vállalatok száma összesen: 3

                        Az elbocsátott munkavállalók száma összesen:

                        568

               Beavatkozási kritériumok

               6.Finnország kérelmét az EGAA-rendelet 4. cikke (1) bekezdésének a) pontja szerinti beavatkozási kritériumok alapján nyújtotta be, amely a támogatást a következőkhöz köti: legalább 500 elbocsátott munkavállaló egy négyhónapos referencia-időszak alatt egy vállalkozáson belül egy tagállamban, ideértve a beszállítók vagy a továbbfeldolgozó vállatok körében elbocsátott munkavállalókat és/vagy a tevékenységüket megszüntető önálló vállalkozókat is.

               7.A kérelemmel összefüggő négyhónapos referencia-időszak 2014. augusztus 11-től 2014. december 11-ig tartott.

               8.A referencia-időszak alatt bekövetkezett elbocsátások megoszlása a következő volt:

               –563 munkavállalót a Broadcom Communications Finland vállalattól bocsátottak el,

               –5 munkavállalót a Broadcom két beszállítójától, illetve továbbfeldolgozó vállalatától bocsátottak el.

               Az elbocsátások és a tevékenységüket megszüntető önálló vállalkozók számának kiszámítása

               9.A referencia-időszak alatt bekövetkezett elbocsátásokat a következőképpen vették figyelembe:

               –563 elbocsátást a munkáltató által a munkavállaló elbocsátásáról vagy a munkaszerződésének megszüntetéséről adott személyre szóló értesítés időpontjától,

               –5 elbocsátást a munkaszerződés tényleges megszüntetésének vagy lejáratának időpontjától.

               Támogatható kedvezményezettek

               10.A támogatásra jogosult kedvezményezettek száma tehát összesen 568.

               Az elbocsátások és a világkereskedelemben a globalizáció hatására bekövetkezett fő strukturális változások közötti kapcsolat

               11.Az elbocsátások és a világkereskedelemben a globalizáció hatására bekövetkezett jelentős strukturális változások közötti kapcsolat alátámasztására Finnország azzal érvel, hogy a becslések szerint 2005-ben a lapkakészlet- (chipset-) fejlesztés (azaz a Broadcom Communications Finland működési területe) mintegy 5 000 embernek adott munkát Európában. Míg az ágazat termékfejlesztéssel foglalkozó munkavállalóinak száma világszerte (különösen Ázsiában és az Egyesült Államokban) emelkedett, addig Európában meredeken csökkent, és 2014-re már csak néhány száz embert jelentett.

               12.A mobiltelefonokban alkalmazott lapkakészletek fejlesztése néhány vállalat kezében van, melyek közül a Qualcomm (USA) messze a legnagyobb (piaci részesedése 2014. első negyedévében a Strategy Analytics
                  6
                szerint mintegy 66 % volt). A méretben utána következő vállalatok a tajvani MediaTek, a kínai Spreadtrum, valamint az egyesült államokbeli Marvell és Intel.

               13.A Broadcomnál bekövetkezett elbocsátások a finn elektronikai ágazat egészét érintő tendenciával függnek össze, amely a Nokia által 2011-ben bejelentett tömeges elbocsátásban kulminált. A Nokia először 1 000 főt bocsátott el 2012-ben a saloi üzeméből (EGF/2012/006 FI/Nokia Salo), majd további 3 700 főt 2012 végén és 2013 tavaszán (EGF/2013/001 FI/Nokia). Egy széleskörű termékfejlesztési programot és azzal együtt jelentős számú munkahelyet szüntettek meg.

               14.A 2000-es évek elején a finn elektronikai és villamosipari ágazatnál Finnországban és a külföldi leányvállalatoknál foglalkoztatottak száma egyenletesen fejlődött, de 2007-től kifejezett változás kezdődött: míg külföldön továbbra is nőtt a létszám, addig Finnországban folyamatosan csökkenni kezdett.

               15.A 2000-es években a finn leányvállalatok személyzetének létszáma minden kontinensen nőtt, de a 2004. évtől kezdődően egyértelműen Ázsia lett a legnagyobb munkaadó az elektronikai és a villamosipari ágazatban. A személyzet száma Európában 2008-ig folyamatosan nőtt, majd csökkenésnek indult.

               16.A NACE Rev. 2. rendszer szerinti 46. ágazat [„Nagykereskedelem (kivéve: jármű, motorkerékpár)”] mostanáig két EGAA-kérelem tárgyát képezte (a másik az „EGF/2010/012 NL/Noord Holland ICT” referenciaszámú kérelem), amelyek egyaránt az ikt-ágazattal és a kereskedelemhez kapcsolódó globalizációval függtek össze.

               Az elbocsátásokhoz és az önálló vállalkozók tevékenységének megszűnéséhez vezető események

               17.A Broadcomnál bekövetkezett elbocsátásokhoz az vezetett, hogy döntés született a vállalat mobil alapsávüzletágának leépítéséről, amely világszinten 3 000 főt érintett, közülük 600-at Finnországban. A Broadcom minden tevékenységét megszünteti Finnországban; a mobil lapkakészletek tervezését áthelyezi, és a tervek szerint az Egyesült Államokban és Ázsiában folytatja.

               18.Európában 2005-ben négy nagy gyártó állított elő lapkakészleteket mobiltelefonokhoz. A Nokia és a Philips saját maguk tervezték a lapkakészleteket, az Ericsson Mobile Platforms (EMP) elsősorban a Sony-Ericsson számára tervezett, az Infineon pedig kereskedelmi alapon állított elő lapkakészleteket a telefongyártók számára. A Nokia a nyolcvanas évek óta tervez lapkakészleteket a saját mobiltelefonjaihoz. A vállalat a tervezés nagy részét saját maga végezte, míg a lapkakészletek tényleges előállítása a Texas Instruments (TI) és az STMicroelectronics (STM) üzemeiben folyt. A Nokia 2007-ben úgy döntött, hogy beszünteti a lapkakészletek házon belüli fejlesztését, és fejlesztőegységeit eladta az STMicroelectronics-nek.

               19.Ekkor még mindig a Nokia kezében volt a vezeték nélküli modemek tervezése, amelynek az eredményeit licencbe adta a lapkakészletgyártóknak, többek között az STM-nek. A Nokia a modemek tervezését 2010-ben fejezte be, amikor eladta ezt az üzletágat a japán Renesas Mobile Corporation (RMC) vállalatnak, amely a Renesas Electronics (REC) leányvállalata. Ezzel az ügylettel összefüggésben a Nokia mintegy 1 100 terméktervezője került új munkaadóhoz.

               20.A REC jelentős hosszú távú veszteségei miatt 2013-ban az RMC bezárásáról született döntés. 2013 őszén a REC a modemüzletágának LTE
                  7
                területét értékesítette a Broadcomnak (BCM), és mintegy 800 fő, akit korábban a Renesas alkalmazott, onnantól a Broadcomnak dolgozott. Alig néhány hónap elteltével a Broadcom jelentette be, hogy teljes mobil alapsávüzletágát felszámolja. Ekkor már lehetetlen volt új vevőket találni.

               Az elbocsátások várható hatása a helyi, a regionális és az országos gazdaságra és foglalkoztatásra

               21.Az elbocsátások súlyos csapást jelentettek különösen (az FI1A NUTS 2. szintű régió részét képező) Észak-Ostrobothnia regionális gazdaságára, ahol az összesen 568-ból 424 elbocsátás történt. Ebben a régióban a munkanélküliségi ráta néhány százalékponttal mindig magasabb az országos átlagnál. Míg 2014. augusztusában az országos munkanélküliségi ráta 12,2 % volt, addig Észak-Ostrobothniában 14,1 %, a leginkább sújtott Oulu városban pedig 16,1 % volt.

               22.Észak-Ostrobothniában jelenleg mintegy 1 250 szakosodott egység létezik az ikt-ágazatban, és ezek többsége Ouluban található. Az ágazat évek óta küzd a nemzetközi gazdasági recesszió hatásaival, de különösen a meghatározó nagyvállalatok jelentős mértékű belső szerkezetváltása jelentett számára nagy csapást, amelyek a verseny fokozódására válaszul felülvizsgálták stratégiáikat, működésüket más piaci területekre helyezték át, és racionalizálták termelésüket. Évek óta az ikt-ágazat volt az Oulu alrégió gazdaságának támasza. Az alrégióban meglévő munkahelyek mintegy 12 %-a tartozik az informatikai ágazatba, ami Finnországon belül csak a helsinki nagyvárosi régióval vethető össze.

               23.Az ágazat nehézségei és az új vállalati politikák következtében számos elbocsátás történt a magánszektorban. Míg 2008-ban az ikt-ágazatba tartozó vállalatok közel 13 000 embernek adtak munkát a régióban, ez a szám 2012-re mintegy 10 500-ra csökkent. Még azóta is történtek további elbocsátások, és a jelenlegi becslés szerinti szám már a 10 000-et sem éri el. A vállalatok a gyártásról a tartalomszolgáltatásra, a globális nagy ipari ágazatról pedig a kisebb egységekben való működésre állnak át. A vállalatok mellett a közszféra is jelentős mértékben foglalkoztat informatikai szakembereket. A közszféra a vonatkozásában kitűzött megtakarítási célok miatt már nem kínál annyi munkahelyet, mint korábban, és ez a tendencia a jövőben is folytatódni fog.

               24.Az oului alrégió egyik sajátos jellemzője, hogy a munkanélküliek kétharmada felsőfokú végzettséggel és magas színvonalú munkatapasztalattal rendelkező szakember. Az oului alrégió hosszú ideje az ikt-ágazat jelentős kutatási és termékfejlesztési központja, amely a mérnöki tudományok és az adatfeldolgozás különféle területein jártas szakembereknek ad munkát.

               25.A ikt-ágazat munkavállalóinak kor szerinti összetétele a fiatalok irányába tolódik el. A jelenleg munkanélküli álláskeresők fele 40 évnél fiatalabb. Különösen az idősebb munkavállalók számára okoz nehézséget, hogy új munkahelyet találjanak, és fokozódik a tartós munkanélküliség. Észak-Ostrobothniában az informatikai háttérrel rendelkező munkanélküliek körülbelül felének (450 fő) több mint egy éve nincs munkája; ezek közül a munkanélküli álláskeresők közül mintegy 300 magas szintű végzettséggel rendelkezik.

               26.A Broadcomnál történt elbocsátások jelentős mértékben növelik a munkanélküliségi számadatokat Ouluban. Az elbocsátások különösen a munkanélküli vezető szakértők számát fogják növelni. Oulu alrégióban aktívan dolgoznak a növekedést mutató új ágazatok fejlesztésén, amelyekbe biztosítani kell a munkanélküli ikt-szakértők bevonását. Sokuk komoly tapasztalattal rendelkezik a tervezés és a termékfejlesztés terén, amelyből a jövőben mind az ikt-ágazatban, mind az ikt-t alkalmazó ágazatokban meríthetnek.

               A megcélzott kedvezményezettek és a javasolt intézkedések

               A megcélzott kedvezményezettek

               27.Az intézkedésekben várhatóan részt vevő elbocsátott munkavállalók becsült száma 500. E munkavállalók adatai nemek, állampolgárság és életkor szerinti bontásban:

                        Kategória

                        A megcélzott kedvezményezettek száma

                        Nem:

                        Férfiak:

                        442

                        (88,4 %)

                        Nők:

                        58

                        (11,6 %)

                        Állampolgárság:

                        Uniós polgárok:

                        487

                        (97,4 %)

                        Nem uniós polgárok:

                        13

                        (2,6 %)

                        Korcsoport:

                        15 és 24 év közöttiek:

                        1

                        (0,2 %)

                        25 és 29 év közöttiek:

                        19

                        (3,8 %)

                        30 és 54 év közöttiek:

                        470

                        (94,0 %)

                        55 és 64 év közöttiek:

                        10

                        (2,0 %)

                        64 év felettiek:

                        0

                        (0,0 %)

               28.Az intézkedésekben várhatóan részt vevő megcélzott kedvezményezettek becsült száma összesen 500.

               A javasolt intézkedések támogathatósága

               29.Finnország háromféle intézkedést tervez a kérelem által érintett, elbocsátott munkavállalók érdekében: i. segíteni nekik új munkát találni; ii. segíteni nekik saját vállalkozást indítani; és iii. képzést vagy oktatást biztosítani számukra. Az alábbi intézkedések együttesen összehangolt csomagot alkotnak, amely az elbocsátott munkavállalóknak a foglalkoztatásba történő visszailleszkedését célzó, személyre szabott szolgáltatásokból áll:

               30.Tanácsadás (coaching) és egyéb előkészítő intézkedések: Az elbocsátott munkavállalók a következő formában részesülnek támogatásban: álláskeresési technikák megosztása, tanácsadás és útmutatások, állásbörzék látogatása, továbbá álláspályázatok és önéletrajzok megírásához nyújtott segítség. Ezeket a szolgáltatásokat különféle méretű csoportoknak fogják biztosítani. A csoporttól függően a képzés időtartama 5 és 20 nap között változhat. A csoportok részletes karrier-tanácsadásban is részesülnek, amely különös hangsúlyt helyez az interakcióra és a szakmai gyakorlatra. Ez a tanácsadás (coaching) legfeljebb 40 napig tarthat. A szakmai tanácsadók egyéni vagy csoportos tanácsadást nyújthatnak, „edzőtársak” lehetnek az álláskeresés ideje alatt, majd az új állásban eltöltött első időszak során mind a munkáltatók, mind pedig a munkavállalók felett mentorkodhatnak. Egy-egy álláskereső évente legfeljebb 50 órás tanácsadásban (coaching) részesülhet.

               31.Az álláskeresők egy sor szakértői értékelést is igénybe vehetnek, amelyek többek között a következőket mérik fel: egyéni munkaképesség, az egészségügyi szempontokat is beleértve, a szakértelem és a szakképzettség, illetve az álláskereső vállalkozói készségei és potenciálja.

               32.Foglalkoztatási és üzleti szolgáltatások a szolgáltató pontokon: Az elbocsátott munkavállalók számára szolgáltató pontokat jelölnek ki, amelyek gondoskodnak róluk a megvalósítási szakaszban. A szolgáltató pontok a kezdetektől tanácsokat adnak az érintett munkavállalóknak, sokkal személyesebb és alaposabb szolgáltatást nyújtva számukra, mint amilyenre az állami foglalkoztatási hivatal rendszerint képes. Ha a célcsoport nem talál ésszerű időn belül új munkahelyet, az ikt-ágazatban járatos mentort neveznek ki mellé. A mentor egyedi álláskeresési technikák megosztásával fog tudni segítséget nyújtani a munkavállalóknak, vagy felkészíti őket saját vállalkozás alapítására.

               33.Képzés és átképzés: A képzési intézkedések célja alap- vagy szakképzettség megszerzése egy olyan ágazatban, amelyben nagyarányú a foglalkoztatottság; továbbképzés vagy felsőoktatási képzés a meglévő kompetenciák megerősítése révén, illetve munkaerő-piaci orientációs/felkészítő képzés azon személyek számára, akiknek nincsenek jövőbeni pályájukra vonatkozó terveik. A képzés a célcsoportra szabott, és tárgya lehet többek között az ikt-ágazattal kapcsolatos kompetenciák bővítése, projektmenedzsment, minőségirányítás és pénzgazdálkodás, valamint az üzleti készségek fejlesztése. A széleskörű vállalatfejlesztési képzés (az úgynevezett KEKO-képzés) egy konkrét vállalatfejlesztési projekt irányításához szükséges ismeretekkel vértezheti fel a résztvevőket.

               34.A szolgáltatók a fizetés részeként pénzügyi ösztönzőket (fizetési támogatást) folyósíthatnak a megcélzott munkavállalókkal létrehozott munkaviszonyok után. 2015-től a fizetési támogatás a megfelelő bérköltség 30–50 %-ának felel majd meg attól függően, hogy a támogatásban részesülő, felvételre kerülő személy mennyi ideig volt munkanélküli. A támogatott időszak időtartamát az adott személy egyedi szükségletei (pl. az új munkakörhöz szükséges kompetenciák) alapján fogják meghatározni.

               35.Vállalkozásra ösztönzés és szolgáltatások új vállalkozók számára: A vállalkozásösztönzéssel összefüggő lépéseket üzleti inkubátor típusú képzésként és a munkaerő-politikával összefüggő vállalkozói ismeretek oktatásaként valósítják meg. Ezen túlmenően az új vállalkozóknak tanácsadást, konzultációs lehetőséget és támogatást nyújtanak. Az új vállalkozások létrehozásához a szubregionális üzleti szolgáltatási hálózatok és az MEE Corporation üzleti ügyféltervezése révén fognak támogatást nyújtani. Az üzleti inkubátor koncepció alapján diverzifikált munkaerő-piaci képzést és csapatmunkán alapuló feladatokat fognak végrehajtani a képzési szervezet irányítása alatt.

               36.Vállalkozásindítási támogatás: A vállalkozásindítási támogatás legfeljebb 18 hónapig jövedelmet biztosít a kezdő vállalkozóknak a teljes munkaidős foglalkoztatást biztosító vállalkozás elindításához és bevezetéséhez szükséges becsült időtartam alatt. A vállalkozásindítási támogatás két részből áll: alapjuttatásból és kiegészítésből. 2014-ben az alapjuttatás napi 32,66 EUR volt. A kiegészítés legmagasabb mértéke az alapjuttatás 60 %-a. Az átlagos vállalkozásindítási támogatás becsült összege 6 000 EUR, de ezt az összeget minden egyes kedvezményezett esetében egyénenként fogják megállapítani.

               37.Utazási, szállás- és költözési költségtérítés: A munkakeresők juttatásban részesülhetnek, amelyet munkakeresés esetén az utazási és szállásköltségekre, a foglalkoztatás elősegítését célzó képzésben való részvétel esetén az utazási és szállásköltségre, a bejárási távolságon kívül eső munkalehetőség elfogadása esetén pedig a költözési költségekre fordíthatnak. E juttatások arra ösztönzik a kedvezményezetteket, hogy nagyobb földrajzi területen keressenek munkát.

               38.A vállalatok körében végzett felmérések és a vállalatoknál tett látogatások: A projekt célja, hogy a vállalatok körében végzett felmérések és a vállalatoknál tett látogatások révén a regionális ikt-ágazatra vonatkozó előrejelzések készítésével növelje az ikt-ágazatra vonatkozó ismereteket. A projekt a célcsoport igényeire méretezett személyre szabott szolgáltatások megtervezésére és a célcsoport foglalkoztatását támogató szolgáltatások igénybevételével összefüggő készségek javítására szolgál majd. Az ikt-ágazatra vonatkozó előrejelzések azon álláskeresők számára is támpontot adnak majd, akik vállalkozás indítását fontolgatják. Ezek az erőfeszítések egy korábbi EGAA-kérelem (EGF/2013/001 FI/Nokia) keretében elvégzett munka folytatását képezik, amelynek során jelentéseket és statisztikákat állítottak össze a vállalkozásokkal folytatott telefonos interjúk alapján.

               39.Az itt leírt javasolt intézkedések az EGAA-rendelet 7. cikkében meghatározott támogatható tevékenységek közé sorolható aktív munkaerő-piaci intézkedéseknek minősülnek. Ezek a tevékenységek nem helyettesítik a passzív szociális védelmi intézkedéseket.

               40.Finnország megadta a szükséges információkat a nemzeti jog vagy a kollektív szerződések értelmében az érintett vállalatra nézve kötelező intézkedésekről. Megerősítette, hogy az EGAA-ból származó pénzügyi hozzájárulás nem helyettesíti ezeket az intézkedéseket.

               Becsült költségvetés

               41.A költségek teljes becsült összege 2 275 000 EUR, amely a személyre szabott szolgáltatásokra fordított 2 172 000 EUR-t, továbbá az előkészítő, irányítási, tájékoztatási és nyilvánossággal kapcsolatos, valamint ellenőrzési és jelentéstételi tevékenységekre szánt 103 000 EUR összegű kiadásokat foglalja magában.

               42.Az EGAA-ból igényelt teljes pénzügyi hozzájárulás összege 1 365 000 EUR (az összköltségek 60%-a).

                        Intézkedések

                        A résztvevők becsült száma

                        Az egy résztvevőre első becsült költség
                        (EUR-ban)

                        Becsült összköltség

                        (EUR-ban)

                        Személyre szabott szolgáltatások (az EGAA-rendelet 7. cikke (1) bekezdésének a) és c) pontja szerinti intézkedések)

                        Tanácsadás (coaching) és egyéb előkészítő intézkedések

                        222

                        400

                        88 800

                        Foglalkoztatási és üzleti szolgáltatások a szolgáltató pontokon:

                        500

                        600

                        300 000

                        Képzés és átképzés

                        145

                        5 000

                        725 000

                        Vállalkozásra ösztönzés és szolgáltatások új vállalkozók számára

                        13

                        5 000

                        65 000

                        Vállalkozásindítási támogatás

                        19

                        6 000

                        114 000

                        A vállalatok körében végzett felmérések és a vállalatoknál tett látogatások

                        424

                        1 179
                           8

                        500 000

                        Részösszeg (a):

                        A személyre szabott szolgáltatáscsomag százalékaránya

                        –

                        1 792 800

                        (82,54 %)

                        Juttatások és ösztönzők (az EGAA-rendelet 7. cikke (1) bekezdésének b) pontja szerinti intézkedések)

                        Fizetési támogatások

                        62

                        6 000

                        372 000

                        Utazási, szállás- és költözési költségtérítés

                        48

                        150

                        7 200

                        Részösszeg (b):

                        A személyre szabott szolgáltatáscsomag százalékaránya:

                        –

                        379 200

                        (17,46 %)

                        Az EGAA-rendelet 7. cikkének (4) bekezdése szerinti intézkedések

                        1. Előkészítő tevékenységek

                        –

                        8 000

                        2. Irányítás

                        –

                        70 000

                        3. Tájékoztatás és nyilvánosság

                        –

                        20 000

                        4. Ellenőrzés és jelentéstétel

                        –

                        5 000

                        Részösszeg (c):

                        Százalékarány az összköltséghez képest:

                        –

                        103 000

                        (4,53 %)

                        Összköltség (a + b + c):

                        –

                        2 275 000

                        EGAA-hozzájárulás (az összköltségek 60 %-a)

                        –

                        1 365 000

               43.A fenti táblázatban az EGAA-rendelet 7. cikke (1) bekezdése b) pontjának megfelelő intézkedésként meghatározott intézkedések költsége nem haladja meg a személyre szabott szolgáltatások összehangolt csomagja összköltségének 35 %-át. Finnország megerősítette, hogy ezen intézkedések a munkakereső vagy képzési tevékenységekben részt vevő megcélzott kedvezményezettek tevékeny részvételétől függnek.

               44.Finnország megerősítette, hogy az önálló vállalkozáshoz, vállalkozásalapításhoz, valamint a vállalkozás alkalmazottak által történő átvételéhez kapcsolódó beruházás költsége kedvezményezettenként nem haladja meg a 15 000 EUR-t.

               A kiadások támogathatóságának időszaka

               45.Finnország 2014. augusztus 11-en kezdte meg a személyre szabott szolgáltatások nyújtását a megcélzott kedvezményezettek részére. A 29–39. pontban említett intézkedésekkel kapcsolatos kiadásokhoz ezért 2014. augusztus 11-től 2017. január 30-ig nyújtható pénzügyi támogatás az EGAA-ból, kivéve a felsőoktatást (amennyiben igénybe veszik), amely 2014. augusztus 11-től 2017. július 30-ig lesz támogatható.

               46.Finnország számára 2014. augusztus 11-én merült fel először az EGAA végrehajtásához kapcsolódó igazgatási kiadás. Az előkészítő, irányítási, tájékoztatási és nyilvánossággal kapcsolatos, valamint ellenőrzési és jelentéstételi tevékenységekre fordított kiadásokhoz ezért 2014. augusztus 11. és 2017. július 30. között nyújtható támogatás az EGAA-ból származó pénzügyi hozzájárulásból.

               A nemzeti vagy uniós forrásokból finanszírozott intézkedéseket kiegészítő jelleg

               47.A tagállami előfinanszírozást vagy társfinanszírozást főként a Foglalkoztatási és Gazdasági Minisztérium közigazgatási ága állami foglalkoztatási szolgálatának költségvetési sorából fogják biztosítani. Egyes szolgáltatásokat a Gazdaságfejlesztési, Közlekedési és Környezetvédelmi Központok (ELY központok), valamint a Foglalkoztatási és Gazdaságfejlesztési Hivatalok működési költségvetéséből is fognak finanszírozni. A technikai támogatási feladatok finanszírozása a Foglalkoztatási és Gazdasági Minisztérium, valamint a Gazdaságfejlesztési, Közlekedési és Környezetvédelmi Központok működési költségvetéséből fog történni. A finn hatóságok erőfeszítést fognak tenni valamennyi intézkedés és feladat tagállami előfinanszírozásának biztosítása érdekében, hogy az EGAA-támogatásban részesülő tevékenységeket minél gyorsabban és hatékonyabban el lehessen indítani.

               48.Finnország jelenleg készíti a később a Microsoftnál történt elbocsátásokra vonatkozó EGAA-kérelmet. A Broadcomtól elbocsátottakhoz hasonlóan a Microsoft által elküldött munkavállalókat is a Nokia foglalkoztatta korábban ugyanazokon a helyszíneken: Ouluban, Tamperében, Salóban és a helsinki nagyvárosi régióban. A végrehajtók igyekezni fognak kiaknázni a két projekt közötti szinergiákat.

               49.A Broadcom EGAA-projektje Az európai munkaerő-piaci mobilitás (2014–2020) projekttel is együtt fog működni, amely a nemzeti EURES szolgálat fejlesztési projektje. Ezt a projektet 2015 elején fogják elindítani az ESZA finanszírozásának segítségével, és Észak-Karélia Gazdaságfejlesztési, Közlekedési és Környezetvédelmi Központja (ELY központ) fogja koordinálni.

               50.Az ESZA új programozási időszakában folyamatban van „A felvevő vállalat és a leépítő vállalat közötti kapcsolatminták” című tagállami intézkedéscsomag kidolgozása. Az intézkedéscsomagnak a célja az, hogy a változás közepette kiegészítse és továbbfejlessze a nemzeti strukturális változásokhoz és biztonsághoz kapcsolódó tevékenységeket. Célja a közös termékfejlesztés előmozdítása, a jó és a rossz gyakorlatok meghatározása, a kommunikáció javítása, illetve a projektek jó eredményeinek rögzítése.

               51.Finnország megerősítette, hogy a fentiekben ismertetett, az EGAA-ból nyújtott pénzügyi hozzájárulásban részesülő intézkedések nem részesülnek pénzügyi támogatásban egyéb uniós pénzügyi eszközökből.

               A megcélzott kedvezményezettekkel vagy képviselőikkel, a szociális partnerekkel, illetve a helyi és regionális hatóságokkal folytatott konzultáció során követett eljárások

               52.Finnország jelezte, hogy a személyre szabott szolgáltatások koordinált csomagját a megcélzott kedvezményezettek képviselőivel és a szociális partnerekkel egyeztetve dolgozták ki. 2014. október 1-jén megbeszélésre került sor, melynek célja a regionális EGAA-projektek keretébe felveendő intézkedések megtervezése volt. A megbeszélésen a megcélzott kedvezményezettek és az elbocsátó vállalat képviselői, valamint számos egyéb érdekelt fél vett részt. A rendezvényen az oului régióban végrehajtandó EGAA-projektekre vonatkozó javaslatokat fogadtak el, amelyek be is kerültek a kérelembe.

               53.A Foglalkoztatási és Gazdasági Minisztérium összehívott egy, az érdekelt felek szélesebb körét tömörítő csoportot, amely a Broadcomnál történt elbocsátásokkal foglalkozik, és részt vett az EGAA-kérelem elkészítésében. Ebben a munkacsoportban a központi kormányzat regionális végrehajtási és fejlesztési feladatait ellátó érintett Gazdaságfejlesztési, Közlekedési és Környezetvédelmi Központok (ELY központok) képviselői, valamint szociális partnerek, a Broadcom képviselői és más érdekelt felek vesznek részt.

               54.A foglalkoztatási és gazdaságfejlesztési hatóság ügyfélszolgálati központja, valamint a Gazdaságfejlesztési, Közlekedési és Környezetvédelmi központok más érdekelt felekkel is együttműködnek. Ennek az együttműködésnek a célja az állami foglalkoztatási és üzleti szolgáltatások megvalósítása, tervezése és fejlesztése. Ennek érdekében egy foglalkoztatási és üzleti szolgáltatási tanácsadó testület (TY tanácsadó testület) együttműködik a foglalkoztatási és gazdaságfejlesztési hivatallal.

               Irányítási és ellenőrzési rendszerek

               55.A kérelem tartalmazza az irányítási és ellenőrzési rendszer leírását, amely meghatározza az érintett szervek felelősségi körét. Finnország tájékoztatta a Bizottságot, hogy a pénzügyi hozzájárulást a Foglalkoztatási és Gazdasági Minisztérium kezeli majd, amely az ESZA-finanszírozás kezelését is végzi. Ugyanez a minisztérium jár el igazoló hatóságként is. Az e két funkcióért felelős szervezeti egységek feladatait és jelentéstételi viszonyait szigorúan elválasztják. Az EGAA-hoz kapcsolódó irányítási funkciókat a Foglalkoztatási és Vállalkozási Osztályhoz rendelték hozzá, míg az ESZA-hoz kapcsolódó irányítási funkciókat a Regionális Osztály látja el. Mindkét alap igazoló funkcióit az Emberi Erőforrásokkal és Igazgatással Foglalkozó Egység látja el. A minisztérium kézikönyvet készített, amely részletesen ismerteti a követendő eljárásokat.

               56.Az ellenőrzésért felelős szerv a Belső Ellenőrzési Osztály, amely a minisztérium közigazgatási államtitkárának irányítása alatt működik. A felügyelettel és az ellenőrzéssel kapcsolatos funkciók mind az irányító, mind pedig az igazoló hatóságok tevékenységi körében is szerepelnek.

               Az érintett tagállam által vállalt kötelezettségek

               57.Finnország minden szükséges biztosítékot megadott az alábbiak tekintetében:

               –a javasolt intézkedésekhez való hozzáférés és azok megvalósítása során tiszteletben tartják az egyenlő bánásmód és a megkülönböztetésmentesség elvét,

               –a nemzeti és uniós jogszabályokban a csoportos létszámcsökkentések vonatkozásában előírt követelményeknek eleget tettek,

               –a Broadcom Communications Finland, amely a leépítések után folytatja tevékenységét, eleget tesz az elbocsátásokra vonatkozó jogi követelményeknek és a munkavállalóival szemben is ennek megfelelően jár el,

               –a javasolt intézkedések nem részesülnek egyéb uniós alapok vagy pénzügyi eszközök pénzügyi támogatásában, és megtették a szükséges intézkedéseket a kettős finanszírozás megelőzésére,

               –a javasolt intézkedések kiegészítik a strukturális alapok által finanszírozott intézkedéseket,

               –az EGAA-ból nyújtott pénzügyi hozzájárulás megfelel az állami támogatásra vonatkozó uniós eljárási és anyagi szabályoknak.

               KÖLTSÉGVETÉSI VONZATOK

               Költségvetési javaslat

               58.Az EGAA éves maximális összege (2011-es árakon számítva) a 2014–2020-as időszakra vonatkozó többéves pénzügyi keretről szóló, 2013. december 2-i 1311/2013/EU, Euratom tanácsi rendelet
                  9
                12. cikkében meghatározottaknak megfelelően 150 millió EUR.

               59.Miután megvizsgálta a kérelmet az EGAA-rendelet 13. cikkének (1) bekezdésében meghatározott feltételek szempontjából, valamint figyelembe vette a megcélzott kedvezményezettek számát, a javasolt tevékenységeket és a becsült költségeket, a Bizottság azt javasolja, hogy a javasolt intézkedések összköltségének 60 %-át kitevő 1 365 000 EUR összeget folyósítsanak az EGAA-ból a kérelemben igényelt pénzügyi hozzájárulás biztosítása érdekében.

               60.Az EGAA igénybevételére vonatkozó javasolt határozatot az Európai Parlament és a Tanács közösen hozza meg, az Európai Parlament, a Tanács és a Bizottság között létrejött, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló, 2013. december 2-i intézményközi megállapodás
                  10
                13. pontja értelmében.

               Kapcsolódó jogi aktusok

               61.A Bizottság az EGAA igénybevételéről szóló határozatra irányuló javaslatának benyújtásával egyidejűleg javaslatot nyújt be az Európai Parlamentnek és a Tanácsnak 1 365 000 EUR összegnek az érintett költségvetési sorba történő átcsoportosításra is.

               62.A Bizottság az EGAA igénybevételéről szóló határozatra irányuló javaslatával egyidejűleg végrehajtási jogi aktus formájában egy pénzügyi hozzájárulásról szóló határozatot is elfogad, amely abban az időpontban lép hatályba, amikor az Európai Parlament és a Tanács elfogadja az EGAA igénybevételéről szóló határozatjavaslatot.

               Javaslat

               AZ EURÓPAI PARLAMENT ÉS A TANÁCS HATÁROZATA

               az Európai Globalizációs Alkalmazkodási Alap igénybevételéről
                  (Finnország kérelme: EGF/2015/001 FI/Broadcom)

               AZ EURÓPAI PARLAMENT ÉS AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre,

               tekintettel az Európai Globalizációs Alkalmazkodási Alapról (2014–2020) és az 1927/2006/EK rendelet hatályon kívül helyezéséről szóló, 2013. december 17-i 1309/2013/EU európai parlamenti és tanácsi rendeletre
                  11
                és különösen annak 15. cikke (4) bekezdésére,

               tekintettel az Európai Parlament, a Tanács és a Bizottság közötti, a költségvetési fegyelemről, a költségvetési kérdésekben való együttműködésről és a hatékony és eredményes pénzgazdálkodásról szóló, 2013. december 2-i intézményközi megállapodásra
                  12
                és különösen annak 13. pontjára,

               tekintettel az Európai Bizottság javaslatára,

               mivel:

               (1)Az Európai Globalizációs Alkalmazkodási Alap (a továbbiakban: EGAA) célja, hogy támogatást nyújtson a globalizáció hatására a világkereskedelemben bekövetkezett fő strukturális változások miatt, vagy a globális pénzügyi és gazdasági válság elhúzódása, illetve egy újabb globális pénzügyi és gazdasági válság következtében elbocsátott munkavállalóknak és tevékenységüket megszüntető önálló vállalkozóknak a munkaerőpiacon történő újbóli beilleszkedéshez.

               (2)Az EGAA éves maximális összege (2011-es árakon számítva) az 1311/2013/EU, Euratom tanácsi rendelet
                  13
                12. cikkében meghatározottaknak megfelelően 150 millió EUR.

               (3)A Broadcom Communications Finland vállalatnál, valamint két, azzal kapcsolatban álló finnországi beszállítónál vagy továbbfeldolgozó vállalatnál történt elbocsátásokat követően Finnország 2015. január 30-án „EGF/2015/001 FI/Broadcom” referenciaszámmal kérelmet nyújtott be az EGAA-ból igénybe vehető pénzügyi hozzájárulás iránt. A kérelmet az 1309/2013/EU rendelet 8. cikke (3) bekezdésének megfelelően további információkkal egészítette ki. A kérelem eleget tesz a szóban forgó rendelet 13. cikkében az EGAA-ból folyósított pénzügyi hozzájárulás meghatározására vonatkozóan megállapított követelményeknek.

               (4)Az EGAA-t ezért igénybe kell venni a Finnország által benyújtott kérelem alapján nyújtandó, 1 365 000 EUR összegű pénzügyi hozzájárulás folyósítása érdekében.

               (5)Az Európai Globalizációs Alkalmazkodási Alap igénybevételéhez szükséges idő minimálisra csökkentése érdekében ezt a határozatot az elfogadása napjától kell alkalmazni,

               ELFOGADTA EZT A HATÁROZATOT:

               1. cikk

               Az Európai Unió 2015. évi általános költségvetésének keretein belül az Európai Globalizációs Alkalmazkodási Alapból 1 365 000 EUR összeg igénybevételére kerül sor kötelezettségvállalási és kifizetési előirányzatok formájában.

               2. cikk

               Ez a határozat az Európai Unió Hivatalos Lapjában való kihirdetésének napján lép hatályba. Ezt a határozatot [the date of its adoption]*-tól/-től kell alkalmazni.

               Kelt Brüsszelben, -án/-én.

                  az Európai Parlament részéről
                        a Tanács részéről

                  az elnök
                        az elnök

                     (1)
                  HL L 347., 2013.12.20., 855. o.

                     (2)
                  Az EGAA-rendelet 3. cikkének értelmében.

                     (3)
                  Az Európai Parlament és a Tanács 2006. december 20-i 1893/2006/EK rendelete a gazdasági tevékenységek statisztikai osztályozása NACE Rev. 2. rendszerének létrehozásáról és a 3037/90/EGK tanácsi rendelet, valamint egyes meghatározott statisztikai területekre vonatkozó EK-rendeletek módosításáról (HL L 393., 2006.12.30., 1. o.).

                     (4)
                  Az 1309/2013/EU rendelet 7. cikkének (4) bekezdése alapján.

                     (5)
                  A Bizottság 2012. november 8-i 1046/2012/EU rendelete az új regionális bontásra vonatkozó idősorok továbbítása tekintetében a statisztikai célú területi egységek nómenklatúrájának (NUTS) létrehozásáról szóló 1059/2003/EK európai parlamenti és tanácsi rendelet végrehajtásáról (HL L 310., 2012.11.9., 34. o.).

                     (6)
                  https://www.strategyanalytics.com/default.aspx?mod=pressreleaseviewer&a0=5482

                     (7)
                  Az LTE (a Long-Term Evolution rövidítése) a mobiltelefonok és adatterminálok vezeték nélküli nagysebességű adatátviteli szabványa.

                     (8)
                  Kerekített számadat.

                     (9)
                  HL L 347., 2013.12.20., 884. o.

                     (10)
                  HL C 373., 2013.12.20., 1. o.

                     (11)
                  HL L 347., 2013.12.20., 855. o.

                     (12)
                  HL C 373., 2013.12.20., 1. o.

                     (13)
                  A Tanács 2013. december 2-i 1311/2013/EU, Euratom rendelete a 2014–2020-as időszakra vonatkozó többéves pénzügyi keretről (HL L 347., 2013.12.20., 884. o.).


Fontos jogi nyilatkozat

|

52008PC0226

Javaslat: a Tanács határozata a géntechnológiával módosított LLCotton25 gyapotot (ACS-GHØØ1-3) tartalmazó, abból álló vagy abból előállított termékek forgalomba hozatalának az 1829/2003/EK európai parlamenti és tanácsi rendelet szerinti engedélyezéséről  /* COM/2008/0226 végleges */

	[pic] | AZ EURÓPAI KÖZÖSSÉGEK BIZOTTSÁGA |Brüsszel, 30.4.2008COM(2008) 226 véglegesJavaslat:A TANÁCS HATÁROZATAa géntechnológiával módosított LLCotton25 gyapotot (ACS-GHØØ1-3) tartalmazó, abból álló vagy abból előállított termékek forgalomba hozatalának az 1829/2003/EK európai parlamenti és tanácsi rendelet szerinti engedélyezéséről(Csak a német nyelvű szöveg hiteles)(előterjesztő: a Bizottság)INDOKOLÁSA tanácsi határozatra irányuló mellékelt javaslat a géntechnológiával módosított LLCotton25 gyapotot tartalmazó, abból álló vagy abból előállított élelmiszerekre és takarmányokra vonatkozik, amelyek forgalomba hozatalát illetően a Bayer CropScience AG 2005. március 3-án kérelmet nyújtott be Hollandia illetékes hatóságához a géntechnológiával módosított élelmiszerekről és takarmányokról szóló 1829/2003/EK rendelet alapján.A mellékelt javaslat kiterjed az LLCotton25 gyapotot tartalmazó vagy abból álló egyéb olyan termékek forgalomba hozatalára is, amelyeket a termesztésen kívül ugyanarra a felhasználásra szánnak, mint bármely más gyapotot.2007. április 16-án az Európai Élelmiszerbiztonsági Hatóság (a továbbiakban: EFSA) az 1829/2003/EK rendelet 6. és 18. cikke értelmében kedvező véleményt adott ki, és arra a következtetésre jutott, hogy nem valószínű, hogy a kérelemben megnevezett, LLCotton25 gyapotot tartalmazó, abból álló vagy abból előállított termékek forgalomba hozatala kedvezőtlen hatást gyakorolna az emberek vagy állatok egészségére, illetve a környezetre.Ezen előzmények alapján a Bizottság 2008. február 12-án szavazás céljából az Élelmiszerlánc- és Állategészségügyi Állandó Bizottság elé terjesztette a géntechnológiával módosított LLCotton25 gyapotot tartalmazó, abból álló vagy abból előállított termékek közösségi piacon történő forgalomba hozatalának engedélyezéséről szóló határozattervezetet. Az állandó bizottság nem nyilvánított véleményt: tizennégy tagállam (168 szavazat) a határozattervezet mellett, kilenc tagállam ellene (109 szavazat) szavazott, három tagállam tartózkodott (65 szavazat), egy tagállam pedig (3 szavazat) nem képviseltette magát.Ezért az 1829/2003/EK rendelet 35. cikkének (2) bekezdése értelmében és a 2006/512/EK tanácsi határozattal módosított 1999/468/EK tanácsi határozat 5. cikkével összhangban a Bizottságnak javaslatot kell benyújtania a Tanácsnak a meghozandó intézkedésekről, amelyről a Tanácsnak három hónapon belül minősített többséggel döntést kell hoznia, valamint tájékoztatnia kell a Parlamentet.Javaslat:A TANÁCS HATÁROZATAa géntechnológiával módosított LLCotton25 gyapotot (ACS-GHØØ1-3) tartalmazó, abból álló vagy abból előállított termékek forgalomba hozatalának az 1829/2003/EK európai parlamenti és tanácsi rendelet szerinti engedélyezéséről(Csak a német nyelvű szöveg hiteles) (EGT-vonatkozású szöveg)AZ EURÓPAI UNIÓ TANÁCSA,tekintettel az Európai Közösséget létrehozó szerződésre,tekintettel a géntechnológiával módosított élelmiszerekről és takarmányokról szóló, 2003. szeptember 22-i 1829/2003/EK európai parlamenti és tanácsi rendeletre[1] és különösen annak 7. cikke (3) bekezdésére és 19. cikke (3) bekezdésére,tekintettel a Bizottság javaslatára,mivel:(1) 2005. március 3-án a Bayer CropScience AG az 1829/2003/EK rendelet 5. és 17. cikkével összhangban kérelmet nyújtott be (a továbbiakban: kérelem) Hollandia illetékes hatóságának az LLCotton25 gyapotot tartalmazó, abból álló vagy abból előállított élelmiszerek, élelmiszer-összetevők és takarmányok forgalomba hozatalára vonatkozóan.(2) A kérelem kiterjed a LLCotton25 gyapotot tartalmazó, vagy abból álló egyéb olyan termékek forgalomba hozatalára is, amelyeket a termesztésen kívül ugyanarra a felhasználásra szánnak, mint bármely más gyapotot. Ezért az 1829/2003/EK rendelet 5. cikke (5) bekezdésének és 17. cikke (5) bekezdésének rendelkezéseivel összhangban a kérelem tartalmazza a géntechnológiával módosított szervezetek környezetbe történő szándékos kibocsátásáról és a 90/220/EGK tanácsi irányelv hatályon kívül helyezéséről szóló, 2001. március 12-i 2001/18/EK európai parlamenti és tanácsi irányelv[2] III. és IV. mellékletében előírt adatokat és információkat, valamint a 2001/18/EK irányelv II. mellékletében megállapított elvekkel összhangban elvégzett kockázatértékelésről szóló információkat és következtetéseket.(3) 2007. április 20-án az Európai Élelmiszerbiztonsági Hatóság (a továbbiakban: EFSA) az 1829/2003/EK rendelet 6. és 18. cikke értelmében kedvező véleményt adott ki, és arra a következtetésre jutott, hogy nem valószínű, hogy a kérelemben megnevezett LLCotton25 gyapotot tartalmazó, abból álló vagy abból előállított termékek (a továbbiakban: termékek) forgalomba hozatala kedvezőtlen hatást gyakorolna az emberek vagy állatok egészségére, illetve a környezetre[3]. Véleményében az EFSA – a rendelet 6. cikke (4) bekezdésében és 18. cikke (4) bekezdésében előírtaknak megfelelően az illetékes nemzeti hatóságokkal folytatott konzultáció eredményeképpen – a tagállamok által felvetett minden kérdést és aggályt érintett.(4) Ezenfelül az EFSA az összetételre vonatkozó összehasonlító elemzés és az agronómiai elemzések alapján megállapította, hogy az LLCottton25 gyapot ugyanazon alapvető tulajdonságokkal rendelkezik, mint géntechnológiailag nem módosított megfelelője, ebből kifolyólag nincs szükség további, állatokon elvégzett laboratóriumi biztonsági vizsgálatokra (pl. patkányokon végzett 90 napos toxicitási vizsgálat).(5) Véleményében az EFSA továbbá arra a következtetésre jutott, hogy a kérelmező által benyújtott, általános felügyeleti tervből álló, a környezeti hatások megfigyelésére irányuló terv összhangban van a termékek tervezett felhasználásával. A gyapotmag fizikai tulajdonságai és szállítási módozatai miatt ugyanakkor az EFSA azt ajánlotta, hogy az általános megfigyelés keretében külön intézkedések bevezetésével is ellenőrizzék azon területeket, amelyeken valószínűsíthető a vad gyapotnövény magjainak elszóródása.(6) A kérelmező által benyújtott felügyeleti tervet az EFSA-ajánlásnak való megfelelés érdekében módosították.(7) E megfontolásokat figyelembe véve a termékekre vonatkozó engedélyt meg kell adni.(8) A géntechnológiával módosított szervezetek egyedi azonosítóinak kialakítására és hozzárendelésére szolgáló rendszer létrehozásáról szóló, 2004. január 14-i 65/2004/EK bizottsági rendeletben[4] előírtaknak megfelelően minden egyes GMO-hoz (géntechnológiával módosított szervezethez) egyedi azonosítót kell hozzárendelni.(9) Az EFSA véleménye alapján úgy tűnik, hogy az LLCotton25 gyapotot tartalmazó, abból álló vagy abból előállított élelmiszerekre, élelmiszer-összetevőkre és takarmányokra vonatkozóan nincs szükség különleges címkézési előírásokra azokon kívül, amelyeket az 1829/2003/EK rendelet 13. cikkének (1) bekezdése és 25. cikkének (2) bekezdése előír. Annak biztosítására azonban, hogy a termékeket az e határozat által előírt engedély hatáskörének megfelelően használják fel, a GMO-t tartalmazó vagy abból álló takarmány, illetve az engedélyre irányuló kérelem tárgyát képező GMO-t tartalmazó vagy abból álló élelmiszeren és takarmányon kívüli többi termék címkézésének egyértelműen utalnia kell arra, hogy a szóban forgó termékeket nem lehet termesztésre használni.(10) Hasonlóképpen az EFSA véleménye nem indokolja a forgalomba hozatalra és/vagy a felhasználásra és a kezelésre – beleértve a forgalomba hozatalt követő megfigyelési követelményeket is – vonatkozóan semmilyen különleges feltétel vagy korlátozás bevezetését, sem azt, hogy az 1829/2003/EK rendelet 6. cikke (5) bekezdésének e) pontjában, illetve 18. cikke (5) bekezdésének e) pontjában előírtaknak megfelelően a különleges ökológiai rendszerek/környezet és/vagy földrajzi területek védelmére irányulóan különleges feltételt vezessenek be.(11) A termékek engedélyezésére vonatkozó összes információt be kell jegyezni a géntechnológiával módosított élelmiszerek és takarmányok 1829/2003/EK rendeletben előírt közösségi nyilvántartásába.(12) A géntechnológiával módosított szervezetek nyomon követhetőségéről és címkézéséről, és a géntechnológiával módosított szervezetekből előállított élelmiszer- és takarmánytermékek nyomon követhetőségéről, valamint a 2001/18/EK irányelv módosításáról szóló, 2003. szeptember 22-i 1830/2003/EK európai parlamenti és tanácsi rendelet[5] 4. cikkének (6) bekezdése meghatározza a GMO-ból álló vagy azt tartalmazó termékek címkézésére vonatkozó követelményeket.(13) E határozatról a Biológiai Biztonság Kérdéseiben illetékes Információs Központon keresztül értesíteni kell a Biológiai Sokféleség Egyezmény biológiai biztonságról szóló Cartagena Jegyzőkönyvében részes feleket, a géntechnológiával módosított szervezetek országhatárokon történő átviteléről szóló, 2003. július 15-i 1946/2003/EK európai parlamenti és tanácsi rendelet[6] 9. cikkének (1) bekezdésével és 15. cikke (2) bekezdésének c) pontjával összhangban.(14) Az Élelmiszerlánc- és Állategészségügyi Állandó Bizottság nem nyilvánított véleményt a bizottság elnöke által kitűzött határidőn belül, ezért az e határozatban előírt intézkedéseket a Tanácsnak el kell fogadnia,ELFOGADTA EZT A HATÁROZATOT:1. cikk Géntechnológiával módosított szervezet és egyedi azonosítóA 65/2004/EK rendelet értelmében a géntechnológiával módosított LLCotton25 gyapotot ( Gossypium hirsutum ) e határozat melléklete b) pontjának megfelelően a ACS-GHØØ1-3 egyedi azonosítóval látják el.2. cikk EngedélyezésAz 1829/2003 rendelet 4. cikkének (2) bekezdése és 16. cikkének (2) bekezdése alkalmazásában az e határozatban megállapított feltételeknek megfelelően a következő termékek részesülnek engedélyben:a) ACS-GHØØ1-3 gyapotot tartalmazó, abból álló vagy abból előállított élelmiszerek és élelmiszer-összetevők;b) ACS-GHØØ1-3 gyapotot tartalmazó, abból álló vagy abból előállított takarmányok;c) ACS-GHØØ1-3 gyapotot tartalmazó vagy abból álló élelmiszeren és takarmányon kívüli olyan termékek, amelyeket a termesztés kivételével ugyanarra a felhasználásra szánnak, mint bármely más gyapotot.3. cikk Címkézés1. Az 1829/2003/EK rendelet 13. cikkének (1) bekezdésében és 25. cikkének (2) bekezdésében, illetve az 1830/2003/EK rendelet 4. cikkének (6) bekezdésében megállapított címkézési előírások alkalmazásában a „szervezet neve” „gyapot”.2. A címkén, valamint a 2. cikk b) és c) pontjában említett, ACS-GHØØ1-3 gyapotot tartalmazó vagy abból álló termékeket kísérő dokumentumokon fel kell tüntetni a „nem termesztésre” feliratot.4. cikk A környezeti hatások felügyelete1. Az engedély jogosultja köteles gondoskodni a melléklet h) pontjában meghatározott, környezeti hatások megfigyelésére irányuló felügyeleti terv kidolgozásáról és végrehajtásáról.2. Az engedély jogosultja évente jelentést nyújt be a Bizottsághoz a megfigyelési tervben meghatározott tevékenységek végrehajtásáról és eredményeiről.5. cikk Közösségi nyilvántartásAz e határozat mellékletében szereplő információkat be kell jegyezni a géntechnológiával módosított élelmiszerek és takarmányok 1829/2003/EK rendelet 28. cikkében előírt közösségi nyilvántartásába.6. cikk Az engedély jogosultjaAz engedély jogosultja: a Bayer Cropscience AG.7. cikk ÉrvényességE határozat az értesítés napjától számított 10 évig alkalmazandó.8. cikk CímzettE határozat címzettje a Bayer CropScience AG, Alfred-Nobel-Str. 50, D - 40789 Monheim am Rhein, Németország.Kelt Brüsszelben, […]-án/-éna Tanács részérőlaz elnökMELLÉKLETa) A kérelmező és az engedély jogosultja:Név: Bayer CropScience AGCím: Alfred-Nobel-Strasse 50, D - 40789 Monheim am Rhein - Germanyb) A termékek megnevezése és pontos meghatározása:(1) ACS-GHØØ1-3 gyapotot tartalmazó, abból álló vagy abból előállított élelmiszerek és élelmiszer-összetevők;(2) ACS-GHØØ1-3 gyapotot tartalmazó, abból álló vagy abból előállított takarmányok;(3) ACS-GHØØ1-3 gyapotot tartalmazó vagy abból álló élelmiszeren és takarmányon kívüli olyan termékek, amelyeket a termesztés kivételével ugyanarra a felhasználásra szánnak, mint bármely más gyapotot.A kérelemben leírtaknak megfelelően, a genetikailag módosított ACS-GHØØ1-3 gyapot PAT fehérjét tartalmaz, amely ellenállást biztosít a glufozinát-ammonium gyomirtó szerrel szemben.c) Címkézés:(1) Az 1829/2003/EK rendelet 13. cikkének (1) bekezdésében és 25. cikkének (2) bekezdésében, illetve az 1830/2003/EK rendelet 4. cikkének (6) bekezdésében megállapított címkézési előírások alkalmazásában a „szervezet neve” „gyapot”.(2) A címkén, valamint az e határozat 2. cikkének b) és c) pontjában említett, ACS-GHØØ1-3 gyapotot tartalmazó vagy abból álló termékeket kísérő dokumentumokon fel kell tüntetni a „nem termesztésre” feliratot.d) Kimutatási módszer:-  Eseményspecifikus, valós idejű, kvantitatív PCR-alapú módszer az ACS-GHØØ1-3 gyapotra.-  Magvakon hitelesítette az 1829/2003/EK rendelet alapján létesített közösségi referencialaboratórium, a jelentés hozzáférhető az alábbi honlapon: http://gmo-crl.jrc.it/statusofdoss.htm.-  Referenciaanyag: AOCS 0306-A és AOCS 0306-E, amelyek az American Oil Chemists Society-n (AOCS) keresztül a http://www.aocs.org/tech/crm/bayer_cotton.cfm internetes címen érhetők el.e) Egyedi azonosító:ACS-GHØØ1-3f) A Biológiai Sokféleség Egyezmény biológiai biztonságról szóló Cartagena Jegyzőkönyvének II. melléklete szerint előírt információ:A Biológiai Biztonság Kérdéseiben illetékes Információs Központ, a bejegyzés azonosítószáma: lásd [ értesítéskor töltendő ki ]g) A termék forgalomba hozatalának, felhasználásának vagy kezelésének feltételei vagy korlátozásai:nem szükséges.h) Felügyeleti tervA 2001/18/EK irányelv VII. mellékletének megfelelő környezeti hatások megfigyelésére irányuló felügyeleti terv.[Hivatkozás: az interneten közzétett terv ]i) Az emberi fogyasztásra szánt élelmiszerek forgalomba hozatalát követő felügyeleti követelményekNem szükséges.Megjegyzés: idővel szükségessé válhat a vonatkozó dokumentumok internetes hivatkozásainak módosítása. Ezek a módosítások a géntechnológiával módosított élelmiszerek és takarmányok közösségi nyilvántartásának frissítésével kerülnek közzétételre. [1] HL L 268., 2003.10.18., 1. o. A legutóbb az 1981/2006/EK bizottsági rendelettel (HL L 368., 2006.12.23., 99. o.) módosított rendelet.[2] HL L 106., 2001.4.17., 1. o. A legutóbb az 1830/2003/EK rendelettel ( HL L 268., 2003.10.18., 24. o. ) módosított irányelv.[3] http://www.efsa.europa.eu/EFSA/efsa_locale-1178620753816_1178620785856.htm[4] HL L 10., 2004.1.16., 5. o.[5] HL L 268., 2003.10.18., 24. o.[6] HL L 287., 2003.11.5., 1. o.


|

52010XX1123(01)

Tervezet – Az egyrészről az Európai Közösségek és tagállamai, másrészről a Marokkói Királyság közötti társulás létrehozásáról szóló euromediterrán megállapodással létrehozott Társulási Tanács …/… határozata (…) az euromediterrán megállapodásban foglalt, a szociális biztonsági rendszerek koordinálására vonatkozó rendelkezésekről

Hivatalos Lap L 306 , 23/11/2010 o. 2 - 7

		TervezetAz egyrészről az Európai Közösségek és tagállamai, másrészről a Marokkói Királyság közötti társulás létrehozásáról szóló euromediterrán megállapodással létrehozottTársulási Tanács …/… határozata(…)az euromediterrán megállapodásban foglalt, a szociális biztonsági rendszerek koordinálására vonatkozó rendelkezésekrőlA TÁRSULÁSI TANÁCS,tekintettel egyrészről az Európai Közösségek és tagállamai, másrészről a Marokkói Királyság közötti társulás létrehozásáról szóló euro-mediterrán megállapodásra [1] és különösen annak 67. cikkére,mivel:(1) Az egyrészről az Európai Közösségek és tagállamai, másrészről a Marokkói Királyság közötti társulás létrehozásáról szóló euromediterrán megállapodás (a továbbiakban: a megállapodás) 65–68. cikke a tagállamok és Marokkó szociális biztonsági rendszereinek koordinálásáról rendelkezik. A 65. cikk megállapítja a koordinálásra vonatkozó alapelveket.(2) A megállapodás 67. cikke előírja, hogy a megállapodás hatálybalépését követő év végét megelőzően a Társulási Tanácsnak a 65. cikkben meghatározott alapelvek végrehajtása érdekében társulási tanácsi határozatot kell elfogadnia.(3) Az európai szomszédságpolitika keretében a Társulási Tanács által 2005. július 27-én elfogadott EU–Marokkó cselekvési terv 29. célkitűzésének harmadik francia bekezdése kimondja, hogy határozatot kell elfogadni a megállapodás 65. cikkének végrehajtása érdekében.(4) A megkülönböztetés tilalma elvének alkalmazása tekintetében ez a határozat nem biztosít a másik szerződő fél területén felmerülő bizonyos, az első szerződő fél jogszabályai értelmében figyelembe nem vett tényekből vagy eseményekből eredő további jogokat, kivéve egyes ellátások exportjára való jogosultságot.(5) E határozat alkalmazásában a marokkói munkavállalók családi ellátásra való jogosultsága attól a feltételtől függ, hogy családtagjaik a munkavállalóval együtt jogszerűen tartózkodnak-e abban a tagállamban, ahol a munkavállalót foglalkoztatják. Ez a határozat nem állapít meg családi ellátásra való jogosultságot azon családtagok számára, akiknek a lakóhelye egy másik államban – például Marokkóban – található.(6) A 859/2003/EK tanácsi rendelet [2] az 1408/71/EGK és az 574/72/EGK rendelet rendelkezéseit már azon harmadik országbeli állampolgárokra is kiterjeszti, akikre e rendelkezések hatálya kizárólag állampolgárságuk miatt nem terjed ki. A 859/2003/EK rendeletben már tartalmazza a biztosítási időszak összesítésének elvét, miszerint a megállapodás 65. cikkének (2) bekezdése értelmében bizonyos ellátásokra való jogosultság tekintetében össze lehet számítani a marokkói munkavállalók által a különböző tagállamokban szerzett biztosítási időszakokat.(7) A koordinálásra vonatkozó szabályok könnyebb alkalmazása érdekében szükség lehet olyan különleges rendelkezések megállapítására, amelyek megfelelnek a marokkói jogszabályok különös jellemzőinek.(8) Annak biztosítására, hogy a tagállamok és Marokkó szociális biztonsági rendszereinek koordinálása zavartalanul folyjon, különleges rendelkezéseket kell hozni a tagállamok és Marokkó közötti, illetve az érintett személy és az illetékes állam intézménye közötti együttműködésre.(9) Átmeneti rendelkezéseket kell elfogadni az e határozat hatálya alá tartozó személyek védelmére és annak biztosítására, hogy e határozat hatálybalépése következtében ne veszítsenek el jogosultságokat,ELFOGADTA EZT A HATÁROZATOT:I. RÉSZÁLTALÁNOS RENDELKEZÉSEK1. cikkFogalommeghatározások(1) E határozat alkalmazásában:a) "megállapodás" : az egyrészről az Európai Közösségek és tagállamai, másrészről a Marokkói Királyság közötti társulás létrehozásáról szóló euromediterrán megállapodás;b) "rendelet" : a szociális biztonsági rendszerek koordinálásáról szóló, 2004. április 29-i 883/2004/EK európai parlamenti és tanácsi rendelet [3], amint azt az Európai Unió tagállamaiban alkalmazzák;c) "végrehajtási rendelet" : a szociális biztonsági rendszerek koordinálásáról szóló 883/2004/EK rendelet végrehajtására vonatkozó eljárás megállapításáról szóló, 2009. szeptember 16-i 987/2009/EK európai parlamenti és tanácsi rendelet [4];d) "tagállam" : az Európai Unió valamely tagállama;e) "munkavállaló" : i. a tagállami jogszabályok alkalmazásában a rendelet 1. cikkének a) pontjában meghatározott munkavállalói tevékenységet folytató személy;ii. a marokkói jogszabályok alkalmazásában az adott jogszabályban meghatározott munkavállalói tevékenységet folytató személy;f) "családtag" : i. a tagállami jogszabályok alkalmazásában a rendelet 1. cikkének i) pontjában meghatározott családtag;ii. a marokkói jogszabályok alkalmazásában az adott jogszabályban meghatározott családtag;g) "jogszabályok" : i. a tagállamok vonatkozásában a rendelet 1. cikkének l) pontjában meghatározott jogszabályok;ii. Marokkó vonatkozásában a Marokkóban alkalmazandó vonatkozó jogszabályok szerint.h) "ellátások" : i. a tagállamok vonatkozásában a rendelet 3. cikkében meghatározott jogszabályok;ii. Marokkó vonatkozásában a Marokkóban biztosított megfelelő ellátások;i) "exportálható ellátások" : i. a tagállamok vonatkozásában:- öregségi nyugdíjak,- túlélő hozzátartozói nyugdíjak,- munkahelyi baleset vagy foglalkozási megbetegedés után járó nyugdíjak,- munkahelyi balesethez vagy foglalkozási megbetegedéshez kapcsolódó rokkantsági nyugdíjak,a rendelet értelmében, az említett rendelet X. mellékletében felsorolt különleges, nem járulékalapú pénzbeli ellátások kivételével;ii. Marokkó vonatkozásában a marokkói jogszabályokban biztosított megfelelő ellátások, kivéve az e határozat I. mellékletében felsorolt, különleges, nem járulékalapú pénzbeli ellátásokat.(2) A határozatban használt egyéb meghatározások:a) a tagállamok vonatkozásában a rendeletben és a végrehajtási rendeletben foglaltak szerint értendők;b) Marokkó vonatkozásában a Marokkóban alkalmazandó vonatkozó jogszabályok szerint értendők.2. cikkSzemélyi hatályE határozat az alábbi személyekre vonatkozik:a) marokkói állampolgársággal rendelkező munkavállalók, akiket valamely tagállamban jogszerűen foglalkoztatnak vagy foglalkoztattak, és egy vagy több tagállam jogszabályainak hatálya alá tartoznak vagy tartoztak, valamint túlélő hozzátartozóik;b) az a) pontban meghatározott munkavállalók családtagjai, amennyiben e családtagok az érintett munkavállalóval együtt, annak foglakoztatása időtartama alatt jogszerűen tartózkodnak vagy tartózkodtak a tagállamban;c) valamely tagállam állampolgárságával rendelkező munkavállalók, akiket Marokkó területén jogszerűen foglalkoztatnak vagy foglalkoztattak, és a marokkói jogszabályok hatálya alá tartoznak vagy tartoztak, valamint túlélő hozzátartozóik, ésd) a c) pontban meghatározott munkavállalók családtagjai, amennyiben e családtagok az érintett munkavállalóval együtt, annak foglalkoztatása időtartama alatt jogszerűen tartózkodnak vagy tartózkodtak Marokkóban.3. cikkEgyenlő bánásmód(1) A marokkói állampolgársággal rendelkező, valamely tagállamban jogszerűen foglalkoztatott munkavállalók, valamint a velük jogszerűen tartózkodó családtagjaik az 1. cikk (1) bekezdésének h) pontja értelmében vett ellátások vonatkozásában az állampolgárság alapján történő megkülönböztetéstől mentes, a foglalkoztatásuk szerinti tagállam állampolgárai számára biztosítottal megegyező bánásmódban részesülnek.(2) A valamely tagállam állampolgárságával rendelkező, és Marokkóban jogszerűen foglalkoztatott munkavállalók, valamint a velük jogszerűen tartózkodó családtagjaik az 1. cikk (1) bekezdésének h) pontja értelmében vett ellátások vonatkozásában az állampolgárság alapján történő megkülönböztetéstől mentes, a marokkói állampolgárok számára biztosítottal megegyező bánásmódban részesülnek.II. RÉSZA TAGÁLLAMOK ÉS MAROKKÓ KÖZÖTT FENNÁLLÓ KAPCSOLAT4. cikkMentesség a lakóhellyel kapcsolatos kikötés alól(1) Az 1. cikk (1) bekezdésének i) pontja szerinti exportálható ellátások, amelyekre a 2. cikk a) és c) pontjában meghatározott személyek jogosultak, nem csökkenthetők, nem módosíthatók, nem függeszthetők fel, nem vonhatók vissza vagy foglalhatók le azzal az indokkal, hogy a kedvezményezett lakóhelye:i. a tagállami jogszabályokban meghatározott ellátások esetében Marokkó területén, vagyii. a marokkói jogszabályokban meghatározott ellátások esetében valamely tagállam területén van.(2) A munkavállalók 2. cikk b) pontjában meghatározott családtagjai ugyanúgy jogosultak az 1. cikk (1) bekezdésének i) pontja szerinti exportálható ellátásokra, mint az érintett tagállam állampolgárságával rendelkező munkavállaló Marokkó területén lakóhellyel rendelkező családtagjai.(3) A munkavállalók 2. cikk d) pontjában meghatározott családtagjai ugyanúgy jogosultak az 1. cikk (1) bekezdésének i) pontja szerinti exportálható ellátásokra, mint a marokkói állampolgársággal rendelkező munkavállaló valamely uniós tagállam területén lakóhellyel rendelkező családtagjai.III. RÉSZVEGYES RENDELKEZÉSEK5. cikkEgyüttműködés(1) A tagállamok és Marokkó tájékoztatják egymást a jogszabályaikban bekövetkező minden olyan változásról, amely ezen határozat végrehajtását érintheti.(2) E határozat alkalmazásában a tagállamok és Marokkó hatóságai és intézményei kölcsönösen segítik egymást, és úgy járnak el, mintha saját jogszabályaikat hajtanák végre. Az említett hatóságok és intézmények által nyújtott igazgatási segítség főszabályként díjmentes. Ugyanakkor a tagállamok és Marokkó illetékes hatóságai megállapodhatnak meghatározott költségek visszatérítéséről.(3) A tagállamok és Marokkó hatóságai és intézményei e határozat alkalmazásában közvetlen kapcsolatot tarthatnak fenn egymással és az érintett személyekkel vagy azok képviselőivel.(4) Az e határozat hatálya alá tartozó intézmények és személyek e határozat helyes végrehajtásának biztosítása érdekében kötelesek egymást kölcsönösen tájékoztatni, és együttműködni.(5) Az érintett személyeknek a lehető legkorábban értesíteniük kell az illetékes tagállam vagy Marokkó, amennyiben utóbbi az illetékes állam, és a lakóhely szerinti tagállam vagy Marokkó intézményeit, amennyiben az utóbbi a lakóhely szerinti tagállam a személyi vagy családi helyzetükben bekövetkezett minden olyan változásról, amely hatással van az e határozatban foglalt ellátásokra való jogosultságukra.(6) Az (5) bekezdésben foglalt értesítési kötelezettség megsértése a nemzeti jognak megfelelő, arányos intézkedések alkalmazását vonhatja maga után. Mindazonáltal ezeknek az intézkedéseknek egyenértékűnek kell lenniük a hazai jogban hasonló helyzetekre alkalmazandó intézkedésekkel, és nem lehetetleníthetik el vagy nem nehezíthetik meg aránytalan mértékben az igénylők számára az e határozat értelmében őket megillető jogok gyakorlását.(7) A tagállamok és Marokkó olyan nemzeti rendelkezéseket hozhatnak, amelyek az ellátásra való jogosultság ellenőrzésére vonatkozó feltételeket állapítanak meg annak figyelembevétele érdekében, hogy a kedvezményezettek az adós intézmény helye szerinti állam területén kívül tartózkodnak vagy rendelkeznek lakóhellyel. Az ilyen rendelkezéseknek arányosaknak és állampolgársági alapon való megkülönböztetéstől mentesnek kell lenniük, valamint összhangban kell állniuk az e határozatban foglalt elvekkel. Az ilyen rendelkezésekről értesíteni kell a Társulási Tanácsot.6. cikkIgazgatási ellenőrzések és orvosi vizsgálatok(1) E cikk a 2. cikkben említett olyan személyekre vonatkozik, akik az 1. cikk (1) bekezdésének i) pontjában meghatározott exportálható ellátásokban részesülnek, valamint az e határozat végrehajtásáért felelős intézményekre.(2) Amennyiben az ellátásban részesülő vagy az ellátást igénylő személy vagy családtagja valamely tagállam területén tartózkodik vagy ott lakóhellyel rendelkezik, és az adós intézmény Marokkóban található, illetve Marokkóban tartózkodik vagy lakik, és az adós intézmény valamely tagállamban található, az orvosi vizsgálatot az adós intézmény megkeresésére a kedvezményezett tartózkodási vagy lakóhelye szerinti intézmény végzi el az általa alkalmazott jogszabályokban megállapított eljárások szerint.Az adós intézmény szükség esetén tájékoztatja a tartózkodási vagy lakóhely szerinti intézményt a betartandó különleges követelményekről, valamint azon különleges elemekről, amelyekre az orvosi vizsgálatnak ki kell terjednie.A tartózkodási vagy lakóhely szerinti intézmény jelentést küld az orvosi vizsgálatot kérő adós intézménynek.Az adós intézmény fenntartja magának a jogot arra, hogy a kedvezményezettet egy általa választott orvossal vizsgáltassa meg, vagy az ellátásban részesülő, illetve ellátást igénylő személy tartózkodási, illetve lakóhelyén, vagy pedig az adós intézmény országában. A kedvezményezett azonban csak akkor kérhető az adós intézmény szerinti államba való visszatérésre, ha az egészségi állapota az út megtételét lehetővé teszi, valamint, ha az utazás és a szállás költségeit az adós intézmény viseli.(3) Amennyiben az ellátásban részesülő vagy az ellátást igénylő személy vagy családtagja valamely tagállam területén tartózkodik vagy ott lakóhellyel rendelkezik, és az adós intézmény Marokkóban található, illetve Marokkóban tartózkodik vagy lakik, és az adós intézmény valamely tagállamban található, az igazgatási ellenőrzést az adós intézmény megkeresésére a kedvezményezett tartózkodási vagy lakóhelye szerinti intézmény végzi el.A tartózkodási hely vagy a lakóhely szerinti intézmény jelentést küld az igazgatási ellenőrzést kérő adós intézménynek.Az adós intézmény fenntartja magának a jogot arra, hogy a kedvezményezett körülményeit egy általa választott szakemberrel vizsgáltassa meg. A kedvezményezett azonban csak akkor kérhető az adós intézmény szerinti államba való visszatérésre, ha az egészségi állapota az út megtételét lehetővé teszi, valamint, ha az utazás és a szállás költségeit az adós intézmény viseli.(4) Egy vagy több tagállam és Marokkó megállapodhatnak egyéb igazgatási rendelkezésekről is, amennyiben erről tájékoztatták a Társulási Tanácsot.(5) A díjmentes kölcsönös igazgatási segítségnyújtásra vonatkozó, e határozat 5. cikkének (2) bekezdésében foglalt elvtől eltérően, az e cikk (2)–(3) bekezdésében említett ellenőrzések tényleges költségeit az ellenőrzéseket kérő adós intézmény megtéríti az ellenőrzések elvégzése céljából megkeresett intézménynek.7. cikkA megállapodás 90. cikkének alkalmazásaA megállapodás 90. cikke abban az esetben alkalmazandó, ha valamely fél úgy ítéli meg, hogy a másik fél nem tett eleget az 5. és 6. cikkben meghatározott kötelezettségeinek.8. cikkA marokkói jogszabályok alkalmazására vonatkozó különös rendelkezésekA marokkói jogszabályok alkalmazására, amennyiben szükséges, a Társulási Tanács a II. mellékletben különös rendelkezéseket állapíthat meg.9. cikkA fennálló kétoldalú megállapodásokban foglalt igazgatási eljárásokA valamely tagállam és Marokkó között fennálló kétoldalú megállapodásokban foglalt igazgatási eljárások továbbra is alkalmazhatók, amennyiben nem sértik az érintett személyek e határozatban megállapított jogait vagy kötelezettségeit.10. cikkAz e határozat végrehajtására vonatkozó eljárásokat kiegészítő megállapodásokEgy vagy több tagállam és Marokkó megállapodásokat köthet az e határozat végrehajtására szolgáló igazgatási eljárások kiegészítése céljából, különösen a csalások és hibák megelőzése és kiküszöbölése érdekében.IV. RÉSZÁTMENETI ÉS ZÁRÓ RENDELKEZÉSEK11. cikkÁtmeneti rendelkezések(1) Ez a határozat a hatálybalépését megelőző időszakra vonatkozóan nem keletkeztet jogokat.(2) Az (1) bekezdésre is figyelemmel, e határozat szerint jogosultság keletkezik arra az eseményre vonatkozóan is, amely e határozat hatálybalépését megelőző időszakban következett be.(3) Azon ellátást, amelyet az érintett személy állampolgársága vagy lakóhelye következtében nem állapítottak meg vagy felfüggesztettek, az érintett személy kérelmére a határozat hatálybalépésének időpontjától meg kell állapítani vagy újra folyósítani kell, feltéve, hogy azokat a jogosultságokat, amelyek alapján korábban ellátást folyósítottak, nem váltották meg egy összegben.(4) Amennyiben a (3) bekezdésben említett kérelmet a határozat hatálybalépésének időpontjától számított két éven belül nyújtják be, az e határozat szerint szerzett jogosultságok a határozat hatálybalépésének időpontjától hatályosak, és a tagállamok, illetve Marokkó jogszabályainak e jogosultság elvesztésére vagy elévülésére vonatkozó rendelkezései az érintett személlyel szemben nem érvényesíthetők.(5) Amennyiben a (3) bekezdésben említett kérelmet a határozatnak az érintett tagállamban való hatálybalépésének időpontjától számított két évet követően nyújtják be, a nem elveszett és nem elévült jogosultságok a kérelem benyújtásának napjától hatályosak, amennyiben a tagállamok és Marokkó jogszabályai nem állapítanak meg kedvezőbb rendelkezéseket.12. cikkE határozat mellékletei(1) A mellékletek e határozat elválaszthatatlan részét képezik.(2) Marokkó kérésére az említett mellékletek a Társulási Tanács határozatával módosíthatók.13. cikkHatálybalépésEz a határozat az Európai Unió Hivatalos Lapjában való kihirdetését követő hónap első napján lép hatályba.Kelt …a Társulási Tanács részérőlaz elnök[1] HL L 70., 2000.3.18., 2. o.[2] HL L 124., 2003.5.20., 1. o.[3] HL L 166., 2004.4.30., 1. o.[4] HL L 284., 2009.10.30., 1. o.--------------------------------------------------I. MELLÉKLETMAROKKÓ KÜLÖNLEGES, NEM JÁRULÉKALAPÚ PÉNZBELI ELLÁTÁSAINAK JEGYZÉKE…--------------------------------------------------II. MELLÉKLETA MAROKKÓI JOGSZABÁLYOK ALKALMAZÁSÁRA VONATKOZÓ KÜLÖNLEGES RENDELKEZÉSEK…--------------------------------------------------


				|

		52012PC0766

			Javaslat A TANÁCS HATÁROZATA a Holland Királyságnak a közös hozzáadottértékadó-rendszerről szóló 2006/112/EK irányelv 193. cikkétől eltérő intézkedés alkalmazására történő felhatalmazásáról /* COM/2012/0766 final - 2012/0355 (NLE) */

			   	INDOKOLÁS
1.           A JAVASLAT HÁTTERE
A javaslat okai és céljai
A közös hozzáadottértékadó-rendszerről szóló,
2006. november 28-i 2006/112/EK tanácsi irányelv (a továbbiakban: a
héairányelv) 395. cikkének (1) bekezdése értelmében a Tanács a
Bizottság javaslata alapján, egyhangúlag eljárva bármelyik tagállamot
felhatalmazhatja arra, hogy az adóbeszedés egyszerűsítése vagy az adócsalás és
az adókikerülés egyes típusainak megakadályozása céljából az irányelvben
foglaltaktól eltérő különös intézkedéseket alkalmazzon.
A Holland Királyság (a továbbiakban:
Hollandia) a Bizottság által 2012. július 12-én és október 4-én
nyilvántartásba vett levélben felhatalmazást kért egy, a héairányelv
193. cikkétől eltérő intézkedés alkalmazására. A héairányelv 395. cikke
(2) bekezdésének megfelelően a Bizottság 2012. október 17-én
kelt levelében tájékoztatta a többi tagállamot Hollandia kéréséről. A Bizottság
2012. október 19-én kelt levelében értesítette Hollandiát arról, hogy
birtokában van a kérelem elbírálásához szükségesnek tartott valamennyi
információnak.
Háttér-információk
Általános szabályként a héairányelv
193. cikke alapján az adóhatóság felé a héa megfizetésére kötelezett
személy az árukat értékesítő adóalany. A Hollandia által kért eltérés célja az
adózási kötelezettség áthárítása arra az adóalanyra, akinek a részére az
értékesítés történik, de csak bizonyos feltételek mellett és kizárólag bizonyos
termékek, így a mobiltelefonok, integrált áramkörű eszközök, játékkonzolok és
hordozható személyi számítógépek esetében.
A holland hatóságok szerint ezeken az
ágazatokon belül jelentős számú kereskedő követ el adócsalást oly módon, hogy
nem fizeti be a héát az adóhatóságnak a termék értékesítése után. Ugyanakkor az
ügyfeleik – amennyiben adófizetésre kötelezett, adólevonásra jogosult személyek
– az érvényes számla birtokában jogosultak az adó összegének levonására. Az
adócsalás legagresszívebb formájában ugyanazokat a termékeket a „körhinta”
módszerrel többször is értékesítik anélkül, hogy az adóhatóság felé a héát
megfizetnék. Azáltal, hogy ezekben az esetekben a héa megfizetésére kötelezett
személy az lenne, akinek a részére az értékesítés történik, az eltérés
megszüntetné a lehetőséget az adócsalás ezen formájának az elkövetésére.
A mobiltelefonok és az integrált áramkörű
eszközök tekintetében az eltérési kérelem nagyon hasonló ahhoz, amely alapján a
2010. november 22-i 2010/710/EU tanácsi végrehajtási határozat
eltérést engedélyezett Ausztria, Németország, Olaszország és az Egyesült
Királyság részére. A holland adóinformációs és nyomozóhatóság (Fiscale
Inlichtingen- en Opsporingsdienst (FIOD)) vizsgálatai alapján úgy tűnik, hogy
Hollandiában az adócsalási esetek a játékkonzolok, laptopok és táblagépek felé
terelődtek, így kezdeményezték az eltérésnek ezen termékekre való
kiterjesztését. A kellőképpen magas, 10 000 EUR-s értékhatár
megállapításával kizárható a csalási eseteknek a kiskereskedelmi ágazat
irányába történő elmozdulása.
Hollandia ugyanakkor elismeri azt, hogy a
folyamatosan bővülő körű egyedi eltérések hosszú távon nem nyújtanak kielégítő
választ az EU egészében jelentkező csalási jelenségekre. Ebből kifolyólag
Hollandia elfogadta azt, hogy az eltérés csak rövid ideig lesz alkalmazásban és
a fent említett eltéréssel egy időben, nevezetesen
2013. december 31-én hatályát veszti, teret engedve ezáltal egy
alternatív, összehangoltabb héacsalás-ellenes jövőbeli politikának.
Ezzel összefüggésben meg kell említeni a
héairányelv azon módosításáról szóló bizottsági javaslatot
(COM(2009) 511), amely minden érdekelt tagállam részére lehetővé tenné
azt, hogy bizonyos, csalásnak jobban kitett termékekre és szolgáltatásokra
eltérés kérelmezése nélkül fordított adókivetést alkalmazhasson. A javaslat a
2010. március 16-i 2010/23/EU tanácsi irányelvvel részben elfogadásra
került, ennek hatálya azonban korlátozott, mivel a fordított adóztatást csak az
üvegházhatást okozó gázok kibocsátási egységei esetében teszi lehetővé. Egy
tanácsi jegyzőkönyvi nyilatkozat formájában a Tanács elkötelezte magát a
javaslat további részeinek megvitatására.
A Bizottság álláspontja szerint uniós szinten
ezen a területen csak a javaslat elfogadása kínál hatékony megoldást, szemben
az egyedi, adott esetben a többi tagállamra nem elhanyagolható hatást kifejtő
eltérésekre alapozott, részmegoldásokat kínáló megközelítéssel. A Bizottság
ezért a tárgyalások mielőbbi folytatására szólítja fel a Tanácsot.
A gyorsreagálási mechanizmusról szóló
javaslattal (COM(2012) 428) kiegészítve ily módon az „eltűnt kereskedőre”
épülő körhintacsalások problémájára mind rövid, mind hosszú távon megoldás
születne.
2.           AZ ÉRDEKELT FELEKKEL FOLYTATOTT
KONZULTÁCIÓK ÉS A HATÁSVIZSGÁLATOK EREDMÉNYEI
Konzultáció az érdekeltekkel
Tárgytalan.
Hatásvizsgálat
A határozati javaslat célja a héacsalás
megakadályozása, ezért az pozitívan befolyásolhatja a héabevételeket.
Az intézkedések ugyanakkor várhatóan hatást
gyakorolnak a vállalkozásokra, mivel eltérnek a szokásos áruforgalomban
alkalmazott eljárásoktól. Azon vállalkozások esetében, amelyek nem kizárólag az
eltéréssel érintett termékekkel foglalkoznak, az elszámolás rendszere
bonyolultabbá válik. A tervezett ellenőrzési mechanizmusok ugyancsak további
kötelezettségeket rónak az érintett üzleti ágazatra. Ezért egyértelmű, hogy ez
az eltérő intézkedés nem felel meg a 395. cikkben az egyszerűsítésre
vonatkozóan megfogalmazott követelménynek, és csak az adócsalás kiküszöbölését
célozza.
3.           A JAVASLAT JOGI ELEMEI
A javaslat összefoglalása
Hollandia felhatalmazása arra, hogy a
héairányelv 193. cikkétől eltérő intézkedést alkalmazhasson a fordított
adóztatás használata tekintetében bizonyos áruk belföldi értékesítései
esetében.
4.           KÖLTSÉGVETÉSI VONZATOK
A javaslatnak nincs negatív kihatása az
Európai Unió költségvetésére.
5.           OPCIONÁLIS ELEMEK
A javaslat megszüntetésre vonatkozó
rendelkezést tartalmaz.
2012/0355 (NLE)
Javaslat
A TANÁCS HATÁROZATA
a Holland Királyságnak a közös
hozzáadottértékadó-rendszerről szóló 2006/112/EK irányelv 193. cikkétől eltérő
intézkedés alkalmazására történő felhatalmazásáról
AZ EURÓPAI UNIÓ TANÁCSA,
tekintettel az Európai Unió működéséről szóló
szerződésre,
tekintettel a közös
hozzáadottértékadó-rendszerről szóló, 2006. november 28-i 2006/112/EK
tanácsi irányelvre[1]
és különösen annak 395. cikke (1) bekezdésére,
tekintettel az Európai Bizottság javaslatára,
mivel:
(1)       A Bizottság által
2012. július 12-én és október 4-én iktatott levelében Hollandia
felhatalmazást kért egy, a 2006/112/EK irányelv 193. cikkétől eltérő
különleges intézkedés bevezetésére a hozzáadottérték-adó (a továbbiakban: héa)
megfizetésére kötelezett személy vonatkozásában.
(2)       A 2006/112/EK irányelv 395. cikke
(2) bekezdésének megfelelően a Bizottság 2012. október 17-én
kelt levelében tájékoztatta a többi tagállamot Hollandia kérelméről. A
Bizottság 2012. október 19-én kelt levelében értesítette Hollandiát
arról, hogy birtokában van a kérés elbírálásához szükségesnek tartott
valamennyi információnak.
(3)       A 2006/112/EK irányelv
193. cikke általános szabályként előírja, hogy a termékértékesítést vagy
szolgáltatást végző adóalany köteles megfizetni a héát az adóhatóságoknak. A
Hollandia által kérelmezett eltérés arra irányul, hogy bizonyos körülmények
között bizonyos áruk, nevezetesen mobiltelefonok, integrált áramkörű
készülékek, játékkonzolok és hordozható személyi számítógépek esetében a vevő
legyen a héafizetésre kötelezett adóalany.
(4)       A holland hatóságok szerint
az említett ágazatokban a kereskedők egy része csalásnak minősülő tevékenységet
végez azáltal, hogy a szóban forgó termékeket a héának az adóhatóság felé
történő megfizetése nélkül értékesíti. Ugyanakkor az ügyfeleik az érvényes
számla birtokában jogosultak az adó levonására. Az adócsalás legagresszívebb
formáiban az árukat „körhintacsalás” formájában többször is értékesítik a héa
megfizetése nélkül. Ezzel összefüggésben a holland nyomozóhatóság felfigyelt a
csalásoknak a mobiltelefonoktól és az integrált áramkörű készülékektől a
játékkonzolok és a hordozható személyi számítógépek irányába történő
elterelődésére. Azáltal, hogy ebben az esetben a héa megfizetésére kötelezett
személy az lenne, aki a terméket beszerezte, az eltérés megszüntetné a lehetőséget
az adócsalás ilyen formájának elkövetésére.
(5)       Annak érdekében, hogy
biztosítsa az eltérés hatékony működését és megkadályozza az adócsalásnak a
kiskereskedelem szintjére vagy más termékekre történő átterjedését, Hollandia
megfelelő ellenőrzési és beszámolási kötelezettségeket vezet be. Ezenfelül a
minimum küszöbérték bevezetésével csökken a csalásnak a kiskereskedelmi
ágazatra való átterelődésének kockázata.
(6)       Az engedélyezett eltérés
nagyon rövid ideig marad érvényben, mivel azzal kapcsolatban továbbra is
kérdések merülnek fel, például a fordított adóztatásnak a tagállami
héarendszerek működésére kifejtett hatását illetően a fordított adóztatást
alkalmazó és az azt nem alkalmazó tagállamok tekintetében. Az eltérés
engedélyezésének lejárati időpontja egybeesik a mobiltelefonokra és az
integrált áramkörű készülékekre vonatkozóan engedélyezett hasonló eltérések
lejárati időpontjával, teret engedve ezáltal egy jobban kidolgozott és
összehangoltabb, jövőbeli, csaláselleni politika megalkotásának.
(7)       Az eltérés nem érinti
hátrányosan az Unió héából származó saját forrásait,
ELFOGADTA EZT A HATÁROZATOT:
1. cikk
A 2006/112/EK irányelv 193. cikkétől
eltérve Hollandia felhatalmazást kap arra, hogy a következő termékek esetében
azt az adóalanyt jelölje meg a héa megfizetésére kötelezett személyként, akinek
a részére a termékek értékesítése történt:
a)           engedélyezett hálózatokhoz
kapcsolódó használatra készült vagy erre alkalmassá tett és meghatározott
frekvencián üzemeltetett mobiltelefonok, függetlenül egyéb felhasználási
lehetőségeiktől;
b)           integrált áramkörű eszközök, úgy
mint mikroprocesszorok és központi egységek a végtermékbe való beépítés előtti
állapotukban;
c)           objektív jellemzőik és alapvető
funkcióik alapján videó- és egyéb számítógépes játékokkal való játszásra szánt
játékkonzolok, függetlenül egyéb felhasználási lehetőségeiktől;
d)           laptopok és táblagépek.
Az eltérést olyan termékértékesítéseknél kell
alkalmazni, amelyeknél az adóalap legalább 10 000 EUR.
2. cikk
Az 1. cikk szerinti eltérés feltétele,
hogy Hollandia megfelelő és hatékony ellenőrzési és beszámolási
kötelezettségeket vezet be az olyan terméket értékesítő adóalanyok esetében,
amelyekre e határozattal összhangban a fordított adózás alkalmazandó.
3. cikk
Ez a határozat a róla szóló értesítés napján
lép hatályba.
Ez a határozat azon a napon, amikor a
valamennyi tagállam számára a 2006/112/EK irányelvtől eltérő intézkedések
elfogadását lehetővé tevő uniós szabályok hatályba lépnek, de legkésőbb
2013. december 31-én hatályát veszti.
4. cikk
E határozat címzettje a Holland Királyság.
Kelt Brüsszelben, -án/-én.
                                                                       a
Tanács részéről
                                                                       az
elnök
[1]               HL L 347., 2006.12.11., 1. o.


title: Javaslat a Tanács határozata a tagállamok forgalmi adóra vonatkozó jogszabályainak összehangolásáról szóló 77/388/EGK hatodik tanácsi irányelv 11. cikkétől való eltérő intézkedés alkalmazásának a Holland Királyság számára történő engedélyezéséről szóló 2000/256/EK határozat módosításáról

text:
Fontos jogi nyilatkozat

|

52004PC0854

Javaslat a tanács határozata a tagállamok forgalmi adóra vonatkozó jogszabályainak összehangolásáról szóló 77/388/EGK hatodik tanácsi irányelv 11. cikkétől való eltérő intézkedés alkalmazásának a Holland Királyság számára történő engedélyezéséről szóló 2000/256/EK határozat módosításáról  /* COM/2004/0854 végleges */

	Brüsszel, 06.01.2005COM(2004) 854 véglegesJavaslatA TANÁCS HATÁROZATAa tagállamok forgalmi adóra vonatkozó jogszabályainak összehangolásáról szóló 77/388/EGK hatodik tanácsi irányelv 11. cikkétől való eltérő intézkedés alkalmazásának a Holland Királyság számára történő engedélyezéséről szóló 2000/256/EK határozat módosításáról(ELőTERJESZTő: A BIZOTTSÁG)INDOKLÁSA tagállamok forgalmi adóra vonatkozó jogszabályainak összehangolásáról – közös hozzáadottértékadó-rendszer: egységes adóalap-megállapítás – szóló, 1977. május 17-i hatodik tanácsi irányelv[1] 27. cikke (1) bekezdése értelmében a Tanács, az adó-megállapítási eljárás egyszerűsítése, vagy az adókijátszás vagy adókikerülés egyes típusainak megakadályozása érdekében a Bizottság javaslata alapján egyhangúlag eljárva engedélyezheti bármely tagállamnak az irányelv rendelkezéseitől eltérő különleges intézkedések bevezetését vagy kiterjesztését.Ezeket az engedélyeket általában ideiglenesen adják ki azért, hogy néhány év elteltével értékelni lehessen, hogy a különleges intézkedések megfelelők és hatékonyak-e.A 2000/256/EK tanácsi határozat[2] a 11A. cikk (1) bekezdése a) pontjától eltérve engedélyezte a Holland Királyság számára, hogy az áruszolgáltatás és szolgáltatásnyújtás adóalapjába belefoglalja az áruszolgáltató, illetve a szolgáltatást nyújtó által felhasznált és a kedvezményezett által biztosított arany értékét abban az esetben, ha az arany biztosítása a kedvezményezettnek a 98/80/EK irányelv[3] rendelkezéseivel összhangban adómentes volt.Ez az eltérés lehetővé tette a Holland Királyság számára, hogy ellensúlyozza az ékszerágazat egyes ügyleteinek adóalap-csökkentését, amelyeknél az ügyfél biztosítja az ékszerész számára a „befektetési céllal” szerzett, és ezáltal HÉA-mentes aranyat abból a célból, hogy az ékszerész egy árucikkel lássa el (pl. egy aranyba foglalt gyémánt ékszerrel) vagy szolgáltatást nyújtson (pl. az aranyat beolvasztva gyűrűt készítsen).A holland kormány a Bizottság Főtitkárságán 2004. szeptember 8-án bejegyzett levelében kérelmezte az arany megmunkálásával járó egyes áruszolgáltatások, illetve szolgáltatásnyújtások adóalapjára vonatkozó különleges adóintézkedések alkalmazásának Hollandia számára történő engedélyezéséről szóló 2000/256/EK határozat meghosszabbítását.A hatodik irányelv 27. cikke (2) bekezdésével összhangban a Bizottság 2004. november 22-én kelt levelében tájékoztatta a többi tagállamot a Holland Királyság kérelméről, 2004. november 24-én kelt levelében pedig értesítette a Holland Királyságot arról, hogy birtokában van a kérelem értékeléséhez szükségesnek ítélt valamennyi információ.A Bizottság elfogadja, hogy ez az eltérés a HÉA-rendszerrel való visszaéléseket ellensúlyozza. Megállapítja továbbá, hogy két másik tagállam számára hasonló eltérést engedélyeztek. A Bizottság már megkezdte a 27. cikk eltéréseinek ésszerűsítését célzó munkáját, és ezek az eltérések belefoglalhatók ebbe a gyakorlatba. Következésképpen, ezt az eltérés meghosszabbítására vonatkozó kérelmet engedélyezni kell a 27. cikk szerinti, a befektetési aranyra szóló felmentéssel kapcsolatos HÉA-kikerülés ezen fajtáit jelenleg ellensúlyozó eltéréseket ésszerűsítő irányelv hatályba lépéséig, de legkésőbb 2009. december 31-ig.JavaslatA TANÁCS HATÁROZATAa tagállamok forgalmi adóra vonatkozó jogszabályainak összehangolásáról szóló 77/388/EGK hatodik tanácsi irányelv 11. cikkétől való eltérő intézkedés alkalmazásának a Holland Királyság számára történő engedélyezéséről szóló 2000/256/EK határozat módosításárólAZ EURÓPAI UNIÓ TANÁCSA,tekintettel az Európai Közösséget létrehozó szerződésre,tekintettel a tagállamok forgalmi adóra vonatkozó jogszabályainak összehangolásáról – közös hozzáadottértékadó-rendszer: egységes adóalap-megállapítás – szóló, 1977. május 17-i 77/388/EGK tanácsi irányelvre[4] és különösen annak 27. cikke (1) bekezdésére,tekintettel a Bizottság javaslatára[5],mivel:A 2000/256/EK határozattal[6] a Tanács a 77/388/EGK irányelv 11A. cikke (1) bekezdése a) pontjától eltérve engedélyezte a Holland Királyság számára, hogy az áruszolgáltatás és szolgáltatásnyújtás adóalapjába belefoglalja az áruszolgáltató, illetve a szolgáltatást nyújtó által felhasznált és a kedvezményezett által biztosított arany értékét abban az esetben, ha az arany biztosítása a kedvezményezettnek a 77/388/EK irányelv 26b. cikkével összhangban adómentes volt.Ezen eltérő intézkedés célja az volt, hogy elkerülje a befektetési arany adómentességével való visszaélést, és ezáltal megakadályozza az adókijátszás vagy adókikerülés egyes típusait.A holland kormány a Bizottság Főtitkárságán 2004. szeptember 8-án bejegyzett levelében kérelmezte a 2000/256/EK határozat érvényességének meghosszabbítását, amely 2004. december 31-én jár le.A 77/388/EGK rendelet 27. cikke (2) bekezdése értelmében a Bizottság 2004. november 22-én kelt levelében tájékoztatta a többi tagállamot a Holland Királyság kérelméről. A Bizottság 2004. november 24-én kelt levelében értesítette a Holland Királyságot arról, hogy birtokában van a kérelem értékeléséhez szükségesnek ítélt valamennyi információ.A holland hatóságok szerint a 2000/256/EK határozat által engedélyezett eltérő intézkedés hatékony volt a fent említett célkitűzések elérésében.A 77/388/EGK irányelv 27. cikke szerinti eltérő intézkedések, melyek a befektetési arany adómentességével kapcsolatos hozzáadottérték-adó-kikerülést ellensúlyozzák, belefoglalhatók egy jövőbeli irányelvjavaslatba, amely az említett cikkel összhangban ésszerűsít néhány eltérést.Következésképpen szükséges a 2000/256/EK határozat alapján engedélyezett eltérés érvényességének meghosszabbítása a 77/388/EGK irányelv 27. cikkében megállapított eltérést ésszerűsítő, a befektetési arany adómentességével kapcsolatos hozzáadottérték-adó kikerüléséről szóló irányelv hatályba lépéséig vagy 2009. december 31-ig, a korábban bekövetkező időpont függvényében.Az eltérő intézkedésnek nem lesz kedvezőtlen hatása az Európai Közösségek hozzáadottérték-adóból származó saját forrásaira.ELFOGADTA EZT A HATÁROZATOT:1. cikkA 2000/256/EK határozat 2. cikke helyébe a következő szöveg lép:„2. cikkAz 1. cikk alapján megadott engedély érvényessége vagy a befektetési arany adómentességével kapcsolatos hozzáadottérték-adó kikerülését ellensúlyozó 77/388/EGK irányelv 27. cikke szerinti eltérő intézkedéseket ésszerűsítő irányelv hatályba lépésekor, vagy 2009. december 31-én jár le, amelyik időpont korábban következik be.”2. cikkEnnek a határozatnak a Holland Királyság a címzettje.Kelt Brüsszelben, […]-án/én.a Tanács részérőlaz elnök [1] HL L 145., 1977.6.13., 1. o. A legutóbb a 2004/66/EK irányelvvel (HL L 168., 2004.5.1., 35.o.) módosított irányelv.[2] HL L 79., 2000.3.30., 36. o.[3] HL L 281., 1998.10.17., 31. o.[4] HL L 145., 1977.6.13., 1. o. A legutóbb a 2004/66/EK irányelvvel (HL L 168., 2004.5.1., 35.o.) módosított irányelv.[5] HL C […]., […]., […]. o.[6] HL L 79., 2000.3.30., 36. o.